CELEX: 32021D0476
Language: ro
Date: 2021-03-16 00:00:00
Title: Decizia (UE) 2021/476 a Comisiei din 16 martie 2021 de stabilire a criteriilor de acordare a etichetei ecologice a UE pentru produse aparținând categoriei îmbrăcăminți rezistente [notificată cu numărul C(2021) 1579] (Text cu relevanță pentru SEE)

22.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 99/37
               
            
         DECIZIA (UE) 2021/476 A COMISIEI
         din 16 martie 2021
         de stabilire a criteriilor de acordare a etichetei ecologice a UE pentru produse aparținând categoriei îmbrăcăminți rezistente
         
            
               [notificată cu numărul C(2021) 1579]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
         după consultarea Comitetului pentru etichetare ecologică al Uniunii Europene,
         întrucât:
         
                     (1)
                  
                  
                     În temeiul Regulamentului (CE) nr. 66/2010, eticheta ecologică a UE poate fi acordată produselor care au un impact redus asupra mediului pe durata întregului lor ciclu de viață.
                  
               
                     (2)
                  
                  
                     Regulamentul (CE) nr. 66/2010 prevede stabilirea de criterii specifice de acordare a etichetei ecologice a UE, în funcție de categoriile de produse.
                  
               
                     (3)
                  
                  
                     Decizia 2009/607/CE a Comisiei (2) a stabilit criteriile și cerințele aferente de evaluare și verificare pentru categoria de produse „îmbrăcăminți rezistente”. Perioada de valabilitate a criteriilor și cerințelor respective a fost prelungită până la 30 iunie 2021 prin Decizia (UE) 2017/2076 a Comisiei (3).
                  
               
                     (4)
                  
                  
                     Pentru a reflecta mai bine cele mai bune practici de pe piață pentru această categorie extinsă de produse și pentru a ține seama de inovațiile introduse între timp, este necesar să se stabilească un nou set de criterii pentru „produse pentru îmbrăcăminți rezistente”.
                  
               
                     (5)
                  
                  
                     Verificarea adecvării referitoare la eticheta ecologică a UE (4) din 30 iunie 2017, care a reexaminat punerea în aplicare a Regulamentului (CE) nr. 66/2010, a concluzionat că este necesară dezvoltarea unei abordări mai strategice pentru eticheta ecologică a UE, inclusiv gruparea categoriilor de produse strâns legate, după caz.
                  
               
                     (6)
                  
                  
                     Conform concluziilor respective și în urma consultării Comitetului pentru etichetare ecologică al Uniunii Europene (CEEUE), sunt oportune revizuirea criteriilor pentru categoria de produse „îmbrăcăminți rezistente” și extinderea domeniului său de aplicare pentru a include și alte produse utilizate în scopuri principale similare, care sunt fabricate din aceleași materiale și pentru care există interes de piață.
                  
               
                     (7)
                  
                  
                     Noul Plan de acțiune privind economia circulară pentru o Europă mai curată și mai competitivă (5), adoptat la 11 martie 2020, prevede că cerințele privind sustenabilitatea, posibilitatea de reciclare și conținutul de materiale reciclate vor fi incluse mai sistematic în criteriile de acordare a etichetei ecologice a UE.
                  
               
                     (8)
                  
                  
                     În producția de piatră naturală și de produse prefabricate de beton, o proporție semnificativă a impactului asupra mediului este asociată cu actori specifici din cadrul lanțului de aprovizionare care, în prezent, sunt prea puțin stimulați sau nu sunt deloc stimulați în mod direct să respecte criteriile de acordare a etichetei ecologice a UE. În urma consultării Comitetului pentru etichetare ecologică al Uniunii Europene, este oportun să se acorde eticheta ecologică a UE, de asemenea, produselor intermediare între întreprinderi în sectorul pietrei naturale (și anume blocuri de piatră pentru cioplit produse în cariere) și în sectorul betonului prefabricat (și anume lianți hidraulici produși în cuptoare sau cimenturi alternative). Acest lucru va facilita, de asemenea, evaluarea și verificarea de către organismele competente atunci când aceste produse intermediare sunt vândute deținătorilor de licențe pentru acordarea etichetei ecologice a UE.
                  
               
                     (9)
                  
                  
                     În urma consultării Comitetului pentru etichetare ecologică al Uniunii Europene, este oportun să se introducă cerințe obligatorii și facultative privind criteriile, precum și un sistem de punctare. Pot fi acordate puncte în cazul respectării cerințelor opționale sau în funcție de măsura în care un solicitant respectă mai mult decât unele cerințe obligatorii. Pentru ca unui produs să i se acorde eticheta ecologică a UE, acesta trebuie să îndeplinească toate cerințele obligatorii și să obțină un număr minim total de puncte.
                  
               
                     (10)
                  
                  
                     Sistemul de punctare oferă o abordare mai flexibilă pentru obținerea etichetei ecologice a UE pentru produsele aparținând categoriei îmbrăcăminți rezistente cu cele mai bune performanțe de mediu de pe piață, permite aplicarea unei ponderi mai mari criteriilor asociate cu cele mai importante efecte asupra mediului și încurajează și recunoaște în același timp îmbunătățirea continuă a performanțelor de mediu ale deținătorilor de licențe.
                  
               
                     (11)
                  
                  
                     Criteriile de acordare a etichetei ecologice a UE pentru produsele aparținând categoriei îmbrăcăminți rezistente vizează, în special, promovarea produselor cu un impact redus asupra mediului pe tot parcursul ciclului lor de viață, care sunt produse în cadrul unor procese eficiente din punctul de vedere al utilizării materialelor și din punct de vedere energetic, cu emisii atmosferice reduse și cu un consum de apă redus. Având în vedere eforturile depuse pentru realizarea neutralității climatice și decarbonizarea industriei din Uniune, s-au stabilit limite pentru emisiile de CO2 de prelucrare pentru procesele de ardere, iar utilizarea energiei electrice produse din surse regenerabile și calculul amprentei de carbon sunt stimulate prin acordarea de puncte. Pentru a contribui la tranziția către o economie mai circulară, criteriile stabilesc cerințe obligatorii privind reutilizarea deșeurilor de prelucrare și stimulează încorporarea, dacă este cazul, a conținutului de materiale reciclate/secundare.
                  
               
                     (12)
                  
                  
                     Criteriile de acordare a etichetei ecologice a UE, precum și cerințele de evaluare și de verificare aferente pentru fiecare categorie de produse ar trebui să rămână valabile până la 31 decembrie 2028, luând în considerare ciclul de inovare pentru categoria de produse.
                  
               
                     (13)
                  
                  
                     Din motive de securitate juridică, Decizia 2009/607/CE ar trebui să fie abrogată.
                  
               
                     (14)
                  
                  
                     Este necesar să se prevadă o perioadă de tranziție pentru producătorii ale căror produse au primit eticheta ecologică a UE pentru îmbrăcăminți rezistente pe baza criteriilor stabilite în Decizia 2009/607/CE, astfel încât aceștia să aibă timp suficient să își adapteze produsele în vederea îndeplinirii noilor criterii și cerințe. Pentru o perioadă limitată după adoptarea prezentei decizii, producătorilor ar trebui să li se permită să prezinte solicitări fie pe baza criteriilor prevăzute în Decizia 2009/607/CE, fie pe baza noilor criterii prevăzute în prezenta decizie. Licențele pentru eticheta ecologică a UE, acordate în conformitate cu criteriile stabilite în decizia anterioară, pot fi utilizate timp de 12 luni de la data adoptării prezentei decizii.
                  
               
                     (15)
                  
                  
                     Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,
                  
               ADOPTĂ PREZENTA DECIZIE:
         
            Articolul 1
            
               (1)   Categoria „produse aparținând categoriei îmbrăcăminți rezistente” cuprinde gresie, faianță, țigle, blocuri, plăci, panouri, cărămizi de pavaj, borduri, blaturi pentru mese, blaturi pentru chiuvete și produse pentru blaturi de bucătărie pentru uz intern sau extern.
            
            
               (2)   Categoria „produse aparținând categoriei îmbrăcăminți rezistente” nu include:
               
                           (a)
                        
                        
                           produse din ceramică refractară, produse din ceramică tehnică, țevi de lut, veselă din ceramică, obiecte ornamentale din ceramică sau obiecte sanitare din ceramică;
                        
                     
                           (b)
                        
                        
                           elemente de zidărie definite în seria de standarde EN 771;
                        
                     
                           (c)
                        
                        
                           țiglă din argilă pentru acoperiș și armături definite în standardul EN 1304;
                        
                     
                           (d)
                        
                        
                           produse din beton armat prefabricat;
                        
                     
                           (e)
                        
                        
                           produse auxiliare asociate cu montarea și fixarea de produse aparținând categoriei îmbrăcăminți rezistente precum chituri, adezivi, elemente de fixare mecanice și materiale izolatoare.
                        
                     
            
               (3)   Produsele aparținând categoriei îmbrăcăminți rezistente trebuie să fie fabricate din unul dintre următoarele materiale:
               
                           (a)
                        
                        
                           piatră naturală (cunoscută și sub denumirea de „piatră pentru cioplit”);
                        
                     
                           (b)
                        
                        
                           piatră aglomerată pe bază de lianți de rășină;
                        
                     
                           (c)
                        
                        
                           ceramică sau lut ars;
                        
                     
                           (d)
                        
                        
                           produse prefabricate din beton sau din pământuri comprimate, pe bază de lianți hidraulici sau de ciment alternativ.
                        
                     
         
         
            Articolul 2
            În sensul prezentei decizii, se aplică următoarele definiții:
            
                        1.
                     
                     
                        „piatră aglomerată” înseamnă un produs industrial fabricat dintr-un amestec de agregate de diferite dimensiuni și tipuri (provenite în general din pietre naturale), uneori combinat cu alte materiale compatibile, adaosuri și liant de rășină;
                     
                  
                        2.
                     
                     
                        „ciment alternativ” înseamnă orice ciment care nu îndeplinește cerințele de compoziție pentru cimenturi uzuale definite în standardul EN 197-1 (6), inclusiv cimenturi cu un conținut foarte scăzut de clincher de ciment Portland, precum și cimenturi și lianți geopolimerici activați alcalin, care pot să nu conțină deloc clincher de ciment Portland;
                     
                  
                        3.
                     
                     
                        „ceramică” înseamnă un material pe bază de materiale de argilă sau alte materiale anorganice nemetalice ale căror proprietăți caracteristice de rezistență ridicată, rezistență la uzură, durată de viață lungă, inerție chimică, netoxicitate și rezistență la căldură și foc sunt consecința unei transformări timp-temperatură atent optimizate, care are loc în timpul operațiunii de ardere într-un cuptor;
                     
                  
                        4.
                     
                     
                        „blocuri de pământ presat” înseamnă produse care au caracteristici regulate și verificate obținute prin compresia statică sau dinamică a pământului în stare umedă, urmată de decofrarea imediată, și a căror coeziune, atât în stare umedă, cât și în stare uscată, rezultă din fracția de argilă din materialul de pământ și care poate fi îmbunătățită cu ajutorul aditivilor;
                     
                  
                        5.
                     
                     
                        „lut ars” înseamnă un material fabricat preponderent din argilă sau din alte materiale argiloase prin modelarea (extrudarea și/sau presarea), uscarea și arderea argilei preparate, cu sau fără aditivi;
                     
                  
                        6.
                     
                     
                        „gresie” înseamnă o bucată de faianță plană, de obicei de formă pătrată sau dreptunghiulară, încadrată în limite dimensionale standardizate, care poate fi modelată prin extrudare, prin modelare directă sau tăiată la dimensiuni din plăci și care, atunci când este montată împreună cu alte bucăți de gresie, formează stratul de fațadă al unor structuri de pardoseală interne sau externe care, în mod normal, sunt destinate să fie vizibile pentru utilizatorii suprafeței podelei sau să intre în contact cu aceștia;
                     
                  
                        7.
                     
                     
                        „liant hidraulic” înseamnă un ciment uzual sau var hidraulic, și anume un material anorganic măcinat fin, care, atunci când este amestecat cu apă, formează o pastă care se fixează și se întărește ca urmare a unor reacții și procese de hidratare și care, după întărire, își păstrează rezistența și stabilitatea chiar și sub apă. Cimenturile uzuale trebuie să se încadreze în una dintre cele 27 de clase de ciment definite în standardul EN 197-1, iar varul hidraulic trebuie să îndeplinească cerințele definite în standardul EN 459-1 (7) pentru varul hidraulic natural, varul formulat sau varul hidraulic;
                     
                  
                        8.
                     
                     
                        „bordură” înseamnă unități drepte sau curbate încadrate în limite dimensionale standardizate, care pot fi șanfrenate sau înclinate pe marginea finisată și al căror scop principal este de a separa suprafețe de același nivel sau de niveluri diferite, de exemplu, marginea unui drum sau a unui trotuar;
                     
                  
                        9.
                     
                     
                        „blat de bucătărie” înseamnă o suprafață de lucru, turnată sau tăiată direct la dimensiuni din plăci și fixată pe o structură, fie mecanic, fie cu ajutorul unor adezivi specifici, și care este destinată în principal pentru prepararea alimentelor;
                     
                  
                        10.
                     
                     
                        „produs din piatră naturală” și „piatră pentru cioplit” înseamnă bucăți de rocă naturală, în cazul cărora produsele din piatră naturală au fost tăiate și finisate în funcție de dimensiuni, forme și proprietăți de suprafață specificate, într-o uzină de transformare, în timp ce piatra pentru cioplit este materialul de intrare intermediar în uzina de transformare, constând din blocuri mari sau din plăci de rocă naturală obținute din activități de extracție;
                     
                  
                        11.
                     
                     
                        „cărămidă de pavaj” înseamnă un element încadrat în limite dimensionale standardizate, de formă dreptunghiulară sau de orice altă formă, care poate fi așezat într-un șablon repetitiv pe suprafața unui pavaj flexibil sau rigid și care poate fi montat cu ajutorul mortarului, al adezivilor sau al unor mecanisme de blocare;
                     
                  
                        12.
                     
                     
                        „beton prefabricat” înseamnă produse din beton fabricate, în conformitate cu standardele specifice aplicabile produselor, într-un loc diferit de destinația finală de utilizare, protejate de condițiile meteorologice nefavorabile în timpul producției și care reprezintă rezultatul unui proces industrial în cadrul unui sistem de control al producției în fabrică și cu posibilitatea de sortare înainte de livrare, incluzând „plăci de mozaic” cu un singur strat și cu două straturi, conform standardelor EN 13748-1:2004 și 13748-2:2004 (8);
                     
                  
                        13.
                     
                     
                        „țiglă de acoperiș” înseamnă un produs care se montează într-un mod discontinuu pe acoperișurile înclinate;
                     
                  
                        14.
                     
                     
                        „blat pentru masă” înseamnă partea superioară a unei mese, turnată sau tăiată direct la dimensiuni din plăci și fixată pe structura unei mese, fie mecanic, fie cu ajutorul unor adezivi specifici, și care este destinată în principal să ofere o suprafață unde utilizatorii pot să se odihnească, să stea, să mănânce, să studieze sau să lucreze, în interior sau în aer liber și în mediul casnic sau într-un mediu profesional;
                     
                  
                        15.
                     
                     
                        „blat pentru chiuvetă” înseamnă o suprafață, turnată sau tăiată direct la dimensiune din plăci și fixată pe o structură fie mecanic, fie cu ajutorul unor adezivi specifici și care este destinată în principal să fie utilizată în băi din mediul casnic și din alte medii sau în instalații similare, unde practicile de igienă personală sunt efectuate în mod regulat (de exemplu, zonă de stropire);
                     
                  
                        16.
                     
                     
                        „faianță” înseamnă o placă subțire, de obicei de formă pătrată sau dreptunghiulară, încadrată în limite dimensionale standardizate, care poate fi modelată prin extrudare, turnată sau tăiată direct la dimensiuni din plăci și care, atunci când este montată împreună cu alte plăci de faianță, formează stratul de fațadă al unor structuri ale pereților de fațadă interiori sau exteriori care, în mod normal, sunt destinate să fie vizibile pentru trecători sau să intre în contact cu aceștia.
                     
                  
         
            Articolul 3
            Pentru ca unui produs să i se acorde eticheta ecologică a UE în conformitate cu Regulamentul (CE) nr. 66/2010 pentru categoria „produse aparținând categoriei îmbrăcăminți rezistente”, acesta trebuie să se încadreze în definiția respectivei categorii de produse astfel cum este menționată la articolul 1 din prezenta decizie, să respecte toate cerințele obligatorii prevăzute în criterii și să obțină cel puțin numărul minim de puncte stabilite în anexa la prezenta decizie.
         
         
            Articolul 4
            Criteriile de acordare a etichetei ecologice a UE pentru categoria „produse aparținând categoriei îmbrăcăminți rezistente” și cerințele de evaluare și de verificare aferente sunt valabile până la 31 decembrie 2028.
         
         
            Articolul 5
            În scopuri administrative, numărul de cod atribuit categoriei de produse „produse aparținând categoriei îmbrăcăminți rezistente” este „021”.
         
         
            Articolul 6
            Decizia 2009/607/CE se abrogă.
         
         
            Articolul 7
            
               (1)   Fără a aduce atingere articolului 6, cererile depuse înainte de data adoptării prezentei decizii pentru acordarea etichetei ecologice a UE pentru produsele care se încadrează în categoria „produse aparținând categoriei îmbrăcăminți rezistente”, astfel cum este definită în Decizia 2009/607/CE, se evaluează conform condițiilor stabilite în Decizia 2009/607/CE.
            
            
               (2)   Cererile de acordare a etichetei ecologice a UE pentru produsele care se încadrează în categoria „produse aparținând categoriei îmbrăcăminți rezistente” depuse la data adoptării prezentei decizii sau în termen de două luni de la această dată se pot baza fie pe criteriile prevăzute în prezenta decizie, fie pe criteriile prevăzute în Decizia 2009/607/CE pentru categoria de produse „îmbrăcăminți rezistente”. Cererile respective sunt evaluate în conformitate cu criteriile pe baza cărora au fost depuse.
            
            
               (3)   Licențele de utilizare a etichetei ecologice a UE acordate în baza unei cereri evaluate conform criteriilor stabilite în Decizia 2009/607/CE pot fi utilizate timp de 12 luni de la data adoptării prezentei decizii.
            
         
         
            Articolul 8
            Prezenta decizie se adresează statelor membre.
         
         
            Adoptată la Bruxelles, 16 martie 2021.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 27, 30.1.2010, p. 1.
         
            (2)  Decizia 2009/607/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru îmbrăcăminți rezistente (JO L 208, 12.8.2009, p. 21).
         
            (3)  Decizia (UE) 2017/2076 a Comisiei din 7 noiembrie 2017 de modificare a Deciziei 2009/607/CE în ceea ce privește perioada de valabilitate a criteriilor ecologice pentru acordarea etichetei UE ecologice pentru îmbrăcăminți rezistente (JO L 295, 14.11.2017, p. 74).
         
            (4)  Raport al Comisiei către Parlamentul European și Consiliu privind revizuirea aplicării Regulamentului (CE) nr. 122/2009 al Parlamentului European și al Consiliului din 25 noiembrie 2009 cu privire la participarea voluntară a organizațiilor la un sistem comunitar de management de mediu și audit (EMAS) și la Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta ecologică a UE [COM(2017) 355 final].
         
            (5)  Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor – Un nou Plan de acțiune privind economia circulară –Pentru o Europă mai curată și mai competitivă [COM(2020) 98 final].
         
            (6)  EN 197-1:2011. Ciment –Partea 1: Compoziție, specificații și criterii de conformitate ale cimenturilor uzuale.
         
            (7)  EN 459-1:2015. Var pentru construcții – Partea 1: Definiții, specificații și criterii de conformitate.
         
            (8)  EN 13748-1:2004: Plăci de mozaic – Partea 1: Plăci de mozaic pentru utilizări la interior. Și EN 13748-2:2004: Plăci de mozaic – Partea 2: Plăci de mozaic pentru utilizări la exterior.
      
      
         
            ANEXĂ
            Criteriile de acordare a etichetei ecologice a UE pentru produse aparținând categoriei îmbrăcăminți rezistente
            
               CADRU
            
            
               Scopurile criteriilor
            
            Criteriile de acordare a etichetei ecologice a UE vizează produsele aparținând categoriei îmbrăcăminți rezistente care sunt cele mai bune de pe piață din punctul de vedere al performanței de mediu. Criteriile se axează pe principalele impacturi asupra mediului asociate cu ciclul de viață al acestor produse și promovează aspecte legate de economia circulară.
            În special și dacă este relevant, criteriile urmăresc: (i) promovarea proceselor de producție eficiente din punct de vedere energetic; (ii) reducerea emisiilor care contribuie la încălzirea globală (CO2), la acidifiere (SOx și NOx), la eutrofizare (NOx), la potențialul de oxidare fotochimică (pulberi, NOx și COV) și la toxicitatea pentru om (pulberi și COV); (iii) promovarea proceselor de producție eficiente din punctul de vedere al consumului de apă și (iv) promovarea de produse eficiente din punctul de vedere al utilizării materialelor.
            În acest scop, criteriile:
            
                        —
                     
                     
                        stabilesc limite maxime pentru consumul specific de energie în care pot fi definite valori de referință și prevăd planuri de reducere a consumului de energie în care nu pot fi definite valori de referință;
                     
                  
                        —
                     
                     
                        recunosc și recompensează utilizarea energiei din surse regenerabile;
                     
                  
                        —
                     
                     
                        stabilesc limite specifice pentru emisiile de CO2, SOx, NOx și pulberi rezultate din procesele care implică arderea de combustibil;
                     
                  
                        —
                     
                     
                        stabilesc cerințele de gestionare privind cele mai bune practici pentru procesele în care pulberile provin din surse difuze;
                     
                  
                        —
                     
                     
                        stabilesc cerințele pentru reutilizarea apelor uzate de proces sau limitele pentru ratele consumului specific de apă, după caz;
                     
                  
                        —
                     
                     
                        stabilesc cerințele pentru reutilizarea la un nivel minim a deșeurilor de proces și recompensează integrarea conținutului provenit din materiale reciclate sau secundare, după caz.
                     
                  Importanța alegerii clasei de performanță și a dimensiunilor corecte ale produselor aparținând categoriei îmbrăcăminți rezistente pentru o anumită utilizare este abordată prin stabilirea unor cerințe privind adecvarea pentru utilizare. Importanța instalării și întreținerii corecte ale produselor aparținând categoriei îmbrăcăminți rezistente în ceea ce privește impactul asupra ciclului de viață este abordată și prin stabilirea cerințelor privind informațiile destinate utilizatorilor.
            Având în vedere varietatea materialelor și a proceselor de producție aferente pentru produsele incluse în domeniul de aplicare, criteriile de acordare a etichetei ecologice a UE pentru „produse aparținând categoriei îmbrăcăminți rezistente” includ atât criterii comune tuturor produselor, cât și criterii specifice produselor, direct legate de procesul de producție aferent.
            Criteriile de acordare a etichetei ecologice a UE pentru „produse aparținând categoriei îmbrăcăminți rezistente” includ atât criterii obligatorii, cât și criterii opționale. Punctajele sunt acordate fie pentru depășirea cerințelor minime obligatorii, fie pentru respectarea criteriilor opționale.
            Pentru ca eticheta ecologică a UE să fie acordată pentru un anumit produs, solicitanții trebuie să respecte toate cerințele obligatorii și trebuie să atingă numărul minim necesar de puncte stabilit pentru respectivul produs. Criteriile sunt următoarele:
            
               Tabelul 1
            
            
               Prezentare generală a criteriilor aplicabile în funcție de produsul specific (unele dintre denumirile lungi ale criteriilor au fost prescurtate):
            
            
                        
                                    1.
                                 
                                 
                                    Criterii comune tuturor produselor aparținând categoriei îmbrăcăminți rezistente
                                 
                              
                  
                        
                                    1.1.
                                 
                                 
                                    Extracția de minerale industriale și pentru construcții
                                 
                              
                  
                        
                                    1.2.
                                 
                                 
                                    Substanțe restricționate
                                 
                              
                  
                        
                                    1.3.
                                 
                                 
                                    Emisii de COV
                                 
                              
                  
                        
                                    1.4.
                                 
                                 
                                    Adecvarea pentru utilizare
                                 
                              
                  
                        
                                    1.5.
                                 
                                 
                                    Informații pentru utilizatori
                                 
                              
                  
                        
                                    1.6.
                                 
                                 
                                    Informațiile care figurează pe eticheta ecologică a UE
                                 
                              
                  
                        
                                    1.7.
                                 
                                 
                                    Sistemul de management de mediu (opțional)
                                 
                              
                  
                        
                           Criterii specifice materialelor și tehnologiilor
                        
                     
                  
                        
                                    2.
                                 
                                 
                                    Piatră naturală
                                 
                              
                     
                        
                                    3.
                                 
                                 
                                    Piatră aglomerată pe bază de lianți de rășină
                                 
                              
                     
                        
                                    4.
                                 
                                 
                                    Ceramică și argilă arsă
                                 
                              
                     
                        
                                    5.
                                 
                                 
                                    Produse din prefabricate de beton sau cărămizi din pământ presat pe bază de lianți hidraulici sau cimenturi alternative
                                 
                              
                  
                        
                                    2.1.
                                 
                                 
                                    Consumul de energie la carieră (*)
                                    
                                 
                              
                     
                        
                                    3.1.
                                 
                                 
                                    Consumul de energie
                                 
                              
                     
                        
                                    4.1.
                                 
                                 
                                    Consumul de combustibil pentru uscare și ardere
                                 
                              
                     
                        
                                    5.1.
                                 
                                 
                                    Factorul clincher (**)
                                    
                                 
                              
                  
                        
                                    2.2.
                                 
                                 
                                    Eficiența materialelor la carieră  (*)
                                    
                                 
                              
                     
                        
                                    3.2.
                                 
                                 
                                    Controlul pulberilor și calitatea aerului
                                 
                              
                     
                        
                                    4.2.
                                 
                                 
                                    Emisiile de CO2
                                    
                                 
                              
                     
                        
                                    5.2.
                                 
                                 
                                    Emisiile de CO2
                                        (**)
                                    
                                 
                              
                  
                        
                                    2.3.
                                 
                                 
                                    Gestionarea apelor/apelor uzate la carieră  (*)
                                    
                                 
                              
                     
                        
                                    3.3.
                                 
                                 
                                    Conținutul de materiale reciclate/secundare
                                 
                              
                     
                        
                                    4.3.
                                 
                                 
                                    Consumul de apă de proces
                                 
                              
                     
                        
                                    5.3.
                                 
                                 
                                    Emisiile de pulberi, NOx și SOx în aer (**)
                                    
                                 
                              
                  
                        
                                    2.4.
                                 
                                 
                                    Controlul pulberilor la carieră  (*)
                                    
                                 
                              
                     
                        
                                    3.4.
                                 
                                 
                                    Conținutul de lianți de rășină
                                 
                              
                     
                        
                                    4.4.
                                 
                                 
                                    Emisiile de pulberi, HF, NOx și SOx în aer
                                 
                              
                     
                        
                                    5.4.
                                 
                                 
                                    Recuperarea și aprovizionarea responsabilă cu materii prime
                                 
                              
                  
                        
                                    2.5.
                                 
                                 
                                    Siguranța personalului și condițiile de muncă la carieră  (*)
                                    
                                 
                              
                     
                        
                                    3.5.
                                 
                                 
                                    Reutilizarea deșeurilor de proces
                                 
                              
                     
                        
                                    4.5.
                                 
                                 
                                    Gestionarea apelor uzate
                                 
                              
                     
                        
                                    5.5.
                                 
                                 
                                    Consumul de energie
                                 
                              
                  
                        
                                    2.6.
                                 
                                 
                                    Raportul privind impactul asupra peisajului carierei  (*) (opțional)
                                 
                              
                     
                         
                     
                     
                        
                                    4.6.
                                 
                                 
                                    Reutilizarea deșeurilor de proces
                                 
                              
                     
                        
                                    5.6.
                                 
                                 
                                    Proiectări de produse inovatoare din punctul de vedere al mediului (opțional)
                                 
                              
                  
                        
                                    2.7.
                                 
                                 
                                    Consumul de energie la uzina de transformare
                                 
                              
                     
                         
                     
                     
                        
                                    4.7.
                                 
                                 
                                    Glazuri și cerneluri
                                 
                              
                     
                         
                     
                  
                        
                                    2.8.
                                 
                                 
                                    Gestionarea apelor/apelor uzate în uzina de transformare
                                 
                              
                     
                         
                     
                     
                         
                     
                     
                         
                     
                  
                        
                                    2.9.
                                 
                                 
                                    Controlul pulberilor în uzina de transformare
                                 
                              
                     
                         
                     
                     
                         
                     
                     
                         
                     
                  
                        
                                    2.10.
                                 
                                 
                                    Reutilizarea deșeurilor de proces provenite de la uzina de transformare
                                 
                              
                     
                         
                     
                     
                         
                     
                     
                         
                     
                  
                        
                                    2.11.
                                 
                                 
                                    Producție integrată la nivel regional în uzina de transformare (opțional)
                                 
                              
                     
                         
                     
                     
                         
                     
                     
                         
                     
                  
               
                  Evaluare și verificare:
               
               cerințele specifice de evaluare și de verificare sunt indicate în cadrul fiecărui criteriu în parte.
            
            
               În cazul în care solicitantul trebuie să prezinte declarații, documente, analize, rapoarte de încercare sau alte dovezi care să ateste respectarea criteriilor, acestea pot proveni de la solicitant și/sau de la furnizorul (furnizorii) acestuia și/sau de la furnizorul (furnizorii) acestora etc., după caz.
            
            
               Organismele competente recunosc în mod preferențial verificările și certificatele eliberate de organisme acreditate conform standardului armonizat relevant pentru laboratoarele de testare și de etalonare, precum și verificările efectuate de organisme acreditate conform standardului armonizat relevant pentru organisme care certifică produse, procese și servicii.
            
            
               Se pot utiliza, după caz, și alte metode de testare decât cele indicate pentru fiecare criteriu, în cazul în care organismul competent care evaluează cererea le consideră echivalente.
            
            
               Organismele competente pot solicita, după caz, documente justificative și pot efectua verificări independente sau inspecții la fața locului pentru a verifica respectarea acestor criterii.
            
            
               Schimbarea furnizorilor și a locurilor de producție relevante pentru produsele cărora li s-a acordat eticheta ecologică a UE trebuie notificată organismelor competente, notificarea respectivă fiind însoțită de informații justificative pentru a se putea verifica dacă criteriile sunt respectate în continuare.
            
            
               Ca o condiție prealabilă, produsul (produsele) aparținând categoriei îmbrăcăminți rezistente trebuie să îndeplinească toate cerințele legale aplicabile în țara sau țările în care produsul este introdus pe piață. Solicitantul trebuie să declare conformitatea produsului cu această cerință.
            
            Se aplică următoarele definiții:
            
                        1.
                     
                     
                        „Resturi de proces” înseamnă fragmente și bucăți tăiate rezultate din operațiunile de tăiere și rebuturi rezultate din procesul de fabricare de produse aparținând categoriei îmbrăcăminți rezistente din piatră naturală sau din piatră aglomerată.
                     
                  
                        2.
                     
                     
                        „Nămol de proces” înseamnă materiale solide recuperate din epurarea la fața locului a apelor uzate rezultate din operațiunile de control al pulberilor, de tăiere și/sau finisare în cadrul procesului de fabricare de produse aparținând categoriei îmbrăcăminți rezistente din piatră naturală sau din piatră aglomerată.
                     
                  
                        3.
                     
                     
                        „Energie din surse regenerabile” înseamnă energie din surse regenerabile nefosile, respectiv energie eoliană, solară (solară termică și solară fotovoltaică) și geotermală, energie ambientală, energia mareelor, a valurilor etc. și energia oceanelor, energie hidroelectrică, biomasă, gaz de depozit, gaz provenit din instalațiile de epurare a apelor uzate și biogaz.
                     
                  
               CRITERIILE DE ACORDARE A ETICHETEI ECOLOGICE A UE
            
            1.   CRITERII ORIZONTALE COMUNE TUTUROR PRODUSELOR APARȚINÂND CATEGORIEI ÎMBRĂCĂMINȚI REZISTENTE
            
            1.1.   Extracția de minerale industriale și pentru construcții
            
            Extracția de minerale industriale și pentru construcții (de exemplu, calcar, argilă, agregate, piatră pentru cioplit etc.) pentru fabricarea unui produs aparținând categoriei îmbrăcăminți rezistente căruia i-a fost acordată eticheta ecologică a UE trebuie să se efectueze doar pe amplasamente care fac obiectul următoarelor documente:
            
                        —
                     
                     
                        o evaluare a impactului asupra mediului și, după caz, un raport în conformitate cu Directiva 2014/52/UE a Parlamentului European și a Consiliului (1);
                     
                  
                        —
                     
                     
                        o autorizație valabilă pentru activitatea de extracție, emisă de autoritatea regională sau națională competentă;
                     
                  
                        —
                     
                     
                        un plan de gestionare privind reabilitarea, asociat cu autorizația pentru desfășurarea activității de extracție;
                     
                  
                        —
                     
                     
                        o hartă care să indice amplasarea carierei;
                     
                  
                        —
                     
                     
                        o declarație de conformitate cu Regulamentul (UE) nr. 1143/2014 al Parlamentului European și al Consiliului (2) privind prevenirea și gestionarea introducerii și răspândirii speciilor alogene invazive;
                     
                  
                        —
                     
                     
                        o declarație de conformitate cu Directiva 92/43/CEE a Consiliului (3) (habitate) și cu Directiva 2009/147/CE a Parlamentului European și a Consiliului (4) (păsări).
                     
                  În ceea ce privește ultimul punct de mai sus, în cazurile în care siturile de extracție sunt situate în zone din rețeaua Natura 2000, alcătuite din arii speciale de conservare în conformitate cu Directiva 92/43/CEE și arii de protecție specială în conformitate cu Directiva 2009/147/CE, activitățile de extracție trebuie să fi fost evaluate și autorizate în conformitate cu dispozițiile prevăzute la articolul 6 din Directiva 92/43/CEE și să fi luat în considerare ghidul CE relevant (5).
            De asemenea, în ceea ce privește ultimul punct de mai sus, în cazurile în care siturile de extracție sunt amplasate în afara UE, dacă materialele sunt extrase din zonele nominalizate oficial drept candidate pentru zone de interes special pentru conservare sau adoptate ca astfel de zone, parte a rețelei Smarald în conformitate cu Recomandarea nr. 16 (1989) și Rezoluția nr. 3 (1996) a Convenției de la Berna (6) sau din zone protejate desemnate ca atare în temeiul dreptului intern al țărilor de origine/exportatoare, activitățile de extracție trebuie să fi fost evaluate și autorizate în conformitate cu dispoziții care oferă garanții echivalente celor din Directivele 92/43/CEE și 2009/147/CE.
            
               
                  Evaluare și verificare
               : solicitantul trebuie să prezinte o declarație de conformitate cu această cerință, emisă de autoritățile competente, sau o copie a autorizațiilor emise de autoritățile competente și alte declarații și documente necesare.
            
            
               Planul de gestionare privind reabilitarea include obiectivele pentru reabilitarea carierei,
               proiectul conceptual final al configurației terenului, inclusiv destinația propusă a terenului după dezafectarea carierei, detalii privind punerea în aplicare a unui program eficace de refacere a vegetației și detalii privind un program eficace de monitorizare pentru evaluarea performanțelor zonelor reabilitate.
            
            
               În cazul în care activitățile de extracție a mineralelor industriale sau pentru construcții s-au desfășurat în zone care fac parte din rețeaua Natura 2000 (în Uniunea Europeană), în rețeaua Smarald sau în zone protejate desemnate ca atare în temeiul dreptului intern al țării de origine/exportatoare (în afara Uniunii Europene), solicitantul trebuie să prezinte o declarație de conformitate cu această cerință, emisă de autoritățile competente, sau o copie a autorizației emise de autoritățile competente.
            
            1.2.   Substanțe restricționate
            
            Baza pentru demonstrarea conformității cu fiecare dintre subcriteriile din cadrul criteriului 1.2 va fi furnizarea de către solicitant a unei liste cu toate produsele chimice utilizate, împreună cu documentația corespunzătoare (fișa cu date de securitate și/sau o declarație din partea furnizorului de produse chimice). Ca cerință minimă, trebuie să se verifice toate produsele chimice de proces utilizate de solicitant în cadrul proceselor de producție relevante.
            1.2 (a)   Restricții privind substanțele care prezintă motive de îngrijorare deosebită (SVHC)
            
            Toate produsele chimice de încorporare utilizate de către solicitant în procesul de producție și orice material furnizat care fac parte din produsul final fac obiectul unor declarații din partea furnizorilor, în care se specifică faptul că acestea nu conțin, în concentrații mai mari de 0,10 % (procent de masă), substanțe care îndeplinesc criteriile menționate la articolul 57 din Regulamentul (CE) nr. 1907/2006 al Parlamentului European și al Consiliului (7) care au fost identificate în conformitate cu procedura descrisă la articolul 59 din regulamentul respectiv și incluse în lista substanțelor care prezintă motive de îngrijorare deosebită candidate pentru autorizare. Nu se acordă nicio derogare de la această cerință.
            
               
                  Evaluare și verificare:
               
               solicitantul trebuie să prezinte o declarație conform căreia produsul a fost fabricat cu produse chimice sau materiale furnizate care nu conțin substanțe ce prezintă motive de îngrijorare deosebită în concentrații mai mari de 0,10 % (procente de masă). Declarația trebuie însoțită de fișe cu date de securitate ale produselor chimice de proces utilizate sau de declarații corespunzătoare ale furnizorilor produselor chimice sau ai materialelor.
            
            
               Lista substanțelor identificate ca fiind substanțe care prezintă motive de îngrijorare deosebită și incluse în lista substanțelor candidate în conformitate cu articolul 59 din Regulamentul (CE) nr. 1907/2006 este disponibilă la adresa:
            
            
               https://echa.europa.eu/ro/candidate-list-table
            
            
               La data depunerii cererii de acordare a etichetei ecologice a UE, se va face trimitere la această listă.
            
            1.2 (b)   Restricții privind substanțele clasificate în temeiul Regulamentului (CE) nr. 1272/2008 al Parlamentului European și al Consiliului (8)
            
            Cu excepția cazului în care se prevede o derogare în tabelul 2, produsul nu trebuie să conțină în concentrații mai mari de 0,10 % (procente de masă) substanțe sau amestecuri care sunt încadrate în oricare dintre următoarele clase, categorii și coduri ale frazelor de pericol aferente în conformitate cu Regulamentul (CE) nr. 1272/2008:
            
                        —
                     
                     
                        Grupa de pericol 1: substanțe cancerigene, mutagene și/sau toxice pentru reproducere (CMR) din categoria 1A sau 1B: H340, H350, H350i, H360, H360F, H360D, H360FD, H360Fd, H360Df.
                     
                  
                        —
                     
                     
                        Grupa de pericol 2: substanțe CMR din categoria 2: H341, H351, H361, H361f, H361d, H361fd, H362; substanțe din categoria 1 cu toxicitate pentru mediul acvatic: H400, H410; substanțe din categoriile 1 și 2 cu toxicitate acută: H300, H310, H330; substanțe din categoria 1 cu toxicitate prin aspirare: H304; substanțe din categoria 1 cu toxicitate asupra unui organ-țintă specific: H370, H372.
                     
                  
                        —
                     
                     
                        Grupa de pericol 3: substanțe din categoriile 2, 3 și 4 cu toxicitate pentru mediul acvatic: H411, H412, H413; substanțe din categoria 3 cu toxicitate acută: H301, H311, H331; substanțe din categoria 2 cu toxicitate asupra unui organ țintă specific: H371, H373.
                     
                  Este exceptată de la cerința de mai sus utilizarea de substanțe sau de amestecuri care sunt modificate din punct de vedere chimic în timpul procesului de producție astfel încât nu se mai aplică nicio restricție relevantă pentru clasa de pericol în care au fost clasificate respectivele substanțe sau amestecuri în temeiul Regulamentului (CE) nr. 1272/2008.
            
               Tabelul 2
            
            
               Derogări de la restricțiile privind substanțele clasificate în temeiul Regulamentului (CE) nr. 1272/2008 și condițiile aplicabile
            
            
                        
                           Tipul de substanță/amestec
                        
                     
                     
                        
                           Aplicabilitate
                        
                     
                     
                        
                           Clasa de pericol, categoria și codul frazei de pericol care fac obiectul derogării
                        
                     
                     
                        
                           Condiții de derogare
                        
                     
                  
                        Dioxid de titan (TiO2)
                     
                     
                        Toate materialele din sfera de aplicare
                     
                     
                        Substanță cancerigenă, categoria 2, H351 (inhalare)
                     
                     
                        Dioxidul de titan (TiO2) nu este adăugat în mod intenționat în produs, dar este prezent în acesta deoarece este o impuritate naturală existentă în materiile prime utilizate.
                        Conținutul de TiO2 (exprimat ca TiO2) din toate materiile prime utilizate pentru fabricarea produsului final este mai mic sau egal cu 2,0 % (g/g).
                     
                  
                        Siliciu cristalin
                     
                     
                        Toate materialele din sfera de aplicare
                     
                     
                        Toxicitate asupra unui organ țintă specific (expunere repetată), categoriil 1 și 2, H372, H373
                     
                     
                        Solicitantul prezintă o declarație de conformitate cu toate instrucțiunile relevante pentru manipularea și dozarea în condiții de siguranță, specificate în fișa cu date de securitate sau în declarația furnizorului.
                        Operațiunile de tăiere în fabrică se efectuează cu ajutorul uneltelor de prelucrare în mediu umed sau în mediu uscat, iar în fabrică este montată o hotă de aspirare pentru colectarea pulberilor.
                        Instrucțiunile de siguranță privind expunerea la pulberi în timpul operațiunilor de tăiere efectuate de instalatori sunt furnizate împreună cu produsul.
                     
                  
               
                  Evaluare și verificare:
               
               solicitantul trebuie să prezinte o listă a tuturor produselor chimice utilizate în procesul de producție, împreună cu fișa cu date de securitate relevantă sau declarația furnizorului produselor chimice.
            
            
               Trebuie evidențiate orice produse chimice care conțin substanțe sau amestecuri cu clasificări CLP restricționate în temeiul Regulamentului (CE) nr. 1272/2008. Rata aproximativă de dozare a produsului chimic, împreună cu concentrația substanței sau a amestecului restricționat în produsul chimic respectiv (astfel cum este prevăzut în fișa cu date de securitate sau în declarația furnizorului) și un factor prezumat de reținere de 100 % se utilizează pentru a estima cantitatea de substanță sau de amestec restricționat rămasă în produsul final.
            
            
               Având în vedere faptul că mai multe produse sau potențiale produse pentru care se utilizează aceleași produse chimice de proces pot face obiectul unei singure licențe, calculul pentru fiecare produs chimic trebuie prezentat doar pentru produsul cel mai periculos care face obiectul licenței de utilizare a etichetei ecologice a UE (de exemplu, produsul cel mai puternic tratat la suprafață sau pigmentat ori imprimat).
            
            
               Justificările pentru orice abatere de la un factor de reținere de 100 % sau pentru modificarea chimică a unei substanțe sau a unui amestec periculos restricționat trebuie furnizate în scris.
            
            
               Pentru substanțele sau amestecurile restricționate care depășesc 0,10 % (procente de masă) din produsul final aparținând categoriei îmbrăcăminți rezistente, trebuie să existe o derogare și să se furnizeze o dovadă a respectării condițiilor de derogare relevante.
            
            1.3.   Emisiile de COV
            
            Nu sunt permise tratamente de suprafață cu rășini pe bază de formaldehidă.
            Toate produsele din piatră naturală, ceramică, argilă arsă sau prefabricate de beton pe bază de lianți hidraulici sau de cimenturi alternative care au fost tratate la suprafață cu compuși care conțin COV trebuie să fie testate în ceea ce privește emisiile de COV și trebuie să respecte limitele definite mai jos.
            Toate produsele din piatră aglomerată pe bază de lianți de rășină trebuie testate în ceea ce privește emisiile de COV, indiferent de natura tratamentelor de suprafață utilizate, și trebuie să respecte limitele definite mai jos.
            
                         
                     
                     
                        Limită (după 28 de zile)
                     
                     
                        Metodă
                     
                  
                        Total COV
                     
                     
                        300 μg/m3
                        
                     
                     
                        EN 16516 Aplicații feroviare
                     
                  
                        Formaldehidă
                     
                     
                        10 μg/m3
                        
                     
                  
                        Valoarea R
                     
                     
                        < 1
                     
                  
                        COV cancerigeni din categoriile 1A și 1B enumerați în anexa H la standardul EN 16516: 2017 (cu excepția formaldehidei și a acetaldehidei)
                     
                     
                        1 μg/m3 pentru fiecare substanță
                     
                  
               
                  Evaluare și verificare
               
               : solicitantul trebuie să declare dacă suprafața produsului final a fost tratată cu ceară, adezivi, tencuială, rășini sau produse chimice similare pentru tratarea suprafețelor și trebuie să prezinte toate fișele de date de securitate aferente sau declarații ale furnizorului cu privire la conținutul de COV din produsele chimice de tratare a suprafețelor utilizate.
            
            
               În cazurile în care este necesară testarea emisiilor de COV, solicitantul trebuie să prezinte o declarație de conformitate, însoțită de un raport de încercare întocmit în conformitate cu standardul EN 16516. Dacă limitele de concentrație din încăpere specificate după 28 de zile pot fi respectate în orice moment în intervalul de timp cuprins între 3 și 28 de zile, testul din încăpere poate fi oprit înainte de scurgerea acestei perioade.
            
            1.4.   Adecvarea pentru utilizare
            
            
               Acest criteriu nu se aplică produselor intermediare (și anume blocurilor de piatră pentru cioplit, lianților hidraulici sau cimenturilor alternative).
            
            Solicitantul trebuie să dispună de o procedură de control și de evaluare a calității pentru a se asigura că produsele sunt adecvate pentru utilizare.
            
               
                  Evaluare și verificare
               
               : solicitantul trebuie să prezinte o declarație de conformitate cu acest criteriu, susținută de următoarele documente:
            
            
                        —
                     
                     
                        
                           Certificarea locului de producție conform standardului ISO 9001 sau o copie a sistemului intern de management al calității și a procedurilor asociate de asigurare a calității și de control al calității.
                        
                     
                  
                        —
                     
                     
                        
                           O descriere detaliată a procedurii de gestionare a reclamațiilor din partea consumatorilor.
                        
                     
                  
                        —
                     
                     
                        
                           Marcajul CE al produsului (produselor) în conformitate cu Regulamentul (UE) nr. 305/2011 al Parlamentului European și al Consiliului (9)
                           (cu excepția blaturilor pentru mese, a blaturilor pentru chiuvete și a produselor pentru blaturi de bucătărie).
                        
                     
                  
               Dacă este relevant, trebuie prezentate documente justificative suplimentare care să ateste adecvarea pentru utilizare. Aceste documente ar trebui să se bazeze pe standarde EN sau ISO corespunzătoare sau pe metode echivalente. O listă orientativă, neexhaustivă a standardelor potențial relevante este prezentată mai jos:
            
            
                        —
                     
                     
                        
                           Produse din piatră naturală: EN 1341, EN 1342, EN 1343, EN 1467, EN 1468, EN 1469, EN 12057, EN 12058 sau EN 12059;
                        
                     
                  
                        —
                     
                     
                        
                           Produse din piatră aglomerată pe bază de lianți de rășină: EN 15285, EN 15286, EN 15388 sau EN 16954;
                        
                     
                  
                        —
                     
                     
                        
                           Produse din ceramică și din argilă arsă: EN 1344, EN 13006 sau EN 14411;
                        
                     
                  
                        —
                     
                     
                        
                           Produse din prefabricate de beton pe bază de lianți hidraulici sau cimenturi alternative: EN 1338, EN 1339, EN 1340 sau EN 13748.
                        
                     
                  1.5.   Informațiile destinate utilizatorilor
            
            
               Acest criteriu nu se aplică produselor intermediare (și anume blocurilor de piatră pentru cioplit, lianților hidraulici sau cimenturilor alternative).
            
            Produsul trebuie vândut împreună cu informațiile relevante destinate utilizatorilor, care includ recomandări cu privire la instalarea, întreținerea și eliminarea corespunzătoare a produsului.
            Ambalajul produsului sau documentele care însoțesc produsul trebuie să includă date de contact (număr de telefon sau adresă de e-mail) și o trimitere la informații online pentru consumatorii care au întrebări sau au nevoie de instrucțiuni specifice cu privire la instalarea, întreținerea sau eliminarea produsului aparținând categoriei îmbrăcăminți rezistente. Informațiile specifice care ar trebui puse la dispoziție includ:
            
                        —
                     
                     
                        detalii cu privire la orice clasă relevantă de performanță tehnică care să indice mediul de utilizare corespunzător al produsului aparținând categoriei îmbrăcăminți rezistente; de exemplu, rezistența la tracțiune, rezistența la îngheț/absorbția de apă, rezistența la pete și rezistența la produse chimice;
                     
                  
                        —
                     
                     
                        detalii cu privire la orice operațiune necesară de pregătire a suprafeței de bază înainte de instalare, tehnici de instalare recomandate, precum și specificații pentru alte materiale relevante utilizate în timpul instalării, cum ar fi chituri, materiale de etanșare, tencuieli, adezivi, mortare și agenți de curățare utilizați de instalator.
                     
                  
                        —
                     
                     
                        în cazul produselor aparținând categoriei îmbrăcăminți rezistente cu suprafețe expuse la medii interioare sau exterioare, instrucțiuni privind operațiunile de curățare obișnuite și agenții de curățare recomandați. Dacă este cazul, trebuie furnizate și informații privind operațiunile de întreținere ocazionale, cum ar fi refacerea suprafețelor podelelor cu ajutorul unor substanțe de curățat la înaltă presiune sau prin înlocuirea stratului de acoperire și prin lustruire;
                     
                  
                        —
                     
                     
                        informații cu privire la reciclarea corectă sau la eliminarea ecologică preferabilă a ambalajului furnizat odată cu produsul aparținând categoriei îmbrăcăminți rezistente, a reziduurilor provenite de la produsul aparținând categoriei îmbrăcăminți rezistente generate în timpul instalării acestuia, precum și a produsului în sine la sfârșitul ciclului său de viață.
                     
                  
               
                  Evaluare și verificare:
               
               solicitantul trebuie să prezinte organismului competent o declarație de conformitate cu acest criteriu, o imagine de înaltă rezoluție a ambalajului și un link către versiunea online a informațiilor destinate utilizatorilor.
            
            1.6.   Informații care figurează pe eticheta ecologică a UE
            
            În cazul în care se utilizează eticheta facultativă prevăzută cu spațiu pentru text, aceasta trebuie să conțină următoarele trei fraze, după caz:
            Pentru produsele din piatră naturală (blocuri intermediare de piatră pentru cioplit sau produse finale):
            
                        —
                     
                     
                        proces de producție eficient din punctul de vedere al utilizării materialelor;
                     
                  
                        —
                     
                     
                        emisii reduse de pulberi;
                     
                  
                        —
                     
                     
                        producție cu reciclarea apelor uzate în regim de „circuit închis”.
                     
                  Pentru produsele din piatră aglomerată pe bază de lianți de rășină:
            
                        —
                     
                     
                        proces de producție eficient din punctul de vedere al utilizării materialelor;
                     
                  
                        —
                     
                     
                        proces de producție eficient din punct de vedere energetic;
                     
                  
                        —
                     
                     
                        emisii reduse de pulberi.
                     
                  Pentru produsele din ceramică și din argilă arsă:
            
                        —
                     
                     
                        proces de producție eficient din punctul de vedere al utilizării materialelor;
                     
                  
                        —
                     
                     
                        proces de producție eficient din punct de vedere energetic și cu emisii reduse de CO2;
                     
                  
                        —
                     
                     
                        emisii reduse de pulberi și de compuși cu efect de acidifiere în aer.
                     
                  Pentru lianții hidraulici sau cimenturile alternative (produse intermediare utilizate în fabricarea de produse din prefabricate de beton sau din pământ presat):
            
                        —
                     
                     
                        emisii reduse de CO2;
                     
                  
                        —
                     
                     
                        emisii reduse de pulberi;
                     
                  
                        —
                     
                     
                        emisii reduse de compuși cu efect de acidifiere în aer.
                     
                  Pentru produsele din prefabricate de beton sau cărămizi din pământ presat pe bază de lianți hidraulici sau cimenturi alternative:
            
                        —
                     
                     
                        proces de producție eficient din punctul de vedere al utilizării materialelor;
                     
                  
                        —
                     
                     
                        proces de producție eficient din punct de vedere energetic;
                     
                  
                        —
                     
                     
                        utilizare de lianți cu impact scăzut asupra mediului.
                     
                  Solicitantul trebuie să urmeze instrucțiunile privind modul de utilizare corectă a logoului etichetei ecologice a UE prevăzute în Orientările pentru utilizarea logoului etichetei ecologice a UE:
            http://ec.europa.eu/environment/ecolabel/documents/logo_guidelines.pdf
            
               
                  Evaluare și verificare:
               
               solicitantul trebuie să prezinte o declarație de conformitate cu acest criteriu, însoțită de o imagine de înaltă rezoluție a ambalajului produsului care să indice în mod clar eticheta, numărul de înregistrare/numărul licenței și, după caz, frazele care pot fi afișate împreună cu eticheta.
            
            1.7.   Sistemul de management de mediu (opțional)
            
            
               Acest criteriu se aplică locului de producție al solicitantului unde este fabricat produsul pentru care se solicită acordarea etichetei ecologice a UE.
            
            Se acordă 3 puncte solicitanților care dispun de un sistem de management de mediu documentat în conformitate cu standardul ISO 14001 și care este certificat de o organizație acreditată;
            sau
            se acordă 5 puncte solicitanților care dispun de un sistem de management de mediu documentat în conformitate cu sistemul de management de mediu și audit (EMAS) (10) și care este certificat de o organizație acreditată.
            
               
                  Evaluare și verificare
               
               : solicitantul trebuie să prezinte o copie a certificatului ISO 14001 valabil sau a dovezii înregistrării EMAS, după caz, precum și detalii cu privire la organizația care a acordat acreditarea.
            
            
               În cazurile în care un solicitant dispune atât de certificarea ISO 14001, cât și de certificarea EMAS, se acordă doar punctele pentru certificarea EMAS.
            
            2.   CRITERII PENTRU PRODUSELE DIN PIATRĂ NATURALĂ
            
            
               Sistemul de punctare
            
            Eticheta ecologică a UE poate fi acordată atât pentru produsele intermediare de carieră (blocuri de mari dimensiuni sau plăci de piatră pentru cioplit) fabricate direct de operatorii de cariere, cât și pentru produsele finale din piatră naturală fabricate în uzine de transformare.
            În cazurile în care solicitantul nu este operatorul carierei, iar operatorului de carieră nu i-a fost acordată licența de utilizare a etichetei ecologice a UE, solicitantul trebuie să specifice cariera din care provine materialul utilizat pentru fabricarea produsului din piatră naturală pentru care se solicită acordarea etichetei ecologice a UE și să prezinte facturi de livrare emise cu cel mult un an înainte de data depunerii cererii.
            În acest caz, solicitantul trebuie să prezinte toate declarațiile relevante ale operatorului carierei care să demonstreze respectarea tuturor cerințelor privind acordarea etichetei ecologice a UE și a oricăror alte cerințe opționale relevante pentru care se pot acorda puncte.
            Sistemul de punctare și numărul minim de puncte necesare pentru acordarea etichetei ecologice a UE pentru produsele din piatră naturală sunt prezentate în tabelul de mai jos.
            
                        
                           Criterii pentru care se pot acorda puncte
                        
                     
                     
                        
                           Blocuri sau plăci intermediare de piatră pentru cioplit
                        
                     
                     
                        
                           Produse finale aparținând categoriei îmbrăcăminți rezistente finale din piatră naturală prelucrată
                        
                     
                  
                        
                                    1.7.
                                 
                                 
                                    Sistemul de management de mediu al carierei (opțional)
                                 
                              
                     
                        0, 3 sau 5 puncte
                     
                     
                        nu se aplică
                     
                  
                        
                                    1.7.
                                 
                                 
                                    Sistemul de management de mediu al uzinei de transformare (opțional)
                                 
                              
                     
                        nu se aplică
                     
                     
                        0, 3 sau 5 puncte
                     
                  
                        
                                    2.1.
                                 
                                 
                                    Consumul de energie la carieră
                                 
                              
                     
                        Până la 20 de puncte
                     
                     
                        Până la 20 de puncte
                     
                  
                        
                                    2.2.
                                 
                                 
                                    Eficiența utilizării materialelor la carieră
                                 
                              
                     
                        Până la 25 de puncte
                     
                     
                        Până la 25 de puncte
                     
                  
                        
                                    2.6.
                                 
                                 
                                    Raportul privind impactul asupra peisajului carierei (opțional)
                                 
                              
                     
                        Până la 10 puncte
                     
                     
                        Până la 10 puncte
                     
                  
                        
                                    2.7.
                                 
                                 
                                    Consumul de energie la uzina de transformare
                                 
                              
                     
                        nu se aplică
                     
                     
                        Până la 20 de puncte
                     
                  
                        
                                    2.8.
                                 
                                 
                                    Gestionarea apei și a apelor uzate în uzina de transformare
                                 
                              
                     
                        nu se aplică
                     
                     
                        Până la 5 puncte
                     
                  
                        
                                    2.10.
                                 
                                 
                                    Reutilizarea deșeurilor de proces provenite de la uzina de transformare
                                 
                              
                     
                        nu se aplică
                     
                     
                        Până la 10 puncte
                     
                  
                        
                                    2.11.
                                 
                                 
                                    Producție integrată la nivel regional în uzina de transformare (opțional)
                                 
                              
                     
                        nu se aplică
                     
                     
                        Până la 5 puncte
                     
                  
                        
                           Totalul maxim de puncte
                        
                     
                     
                        
                           60
                        
                     
                     
                        
                           100
                        
                     
                  
                        
                           Numărul minim de puncte necesare pentru acordarea etichetei ecologice a UE
                        
                     
                     
                        
                           30
                        
                     
                     
                        
                           50
                        
                     
                  
               Cerințe privind cariera
            
            2.1.   Consumul de energie la carieră
            
            Operatorul carierei trebuie să fi stabilit un program de monitorizare, înregistrare și reducere sistematică a consumului specific de energie și a emisiilor specifice de CO2 la niveluri optime. Solicitantul trebuie să raporteze consumul de energie în funcție de sursa de energie (de exemplu, energie electrică și motorină) și de scop (de exemplu, utilizarea clădirilor de la fața locului, sistemul de iluminat, funcționarea echipamentelor de tăiere, funcționarea pompelor și a vehiculelor). Solicitantul trebuie să raporteze consumul de energie pentru amplasament atât pe bază absolută (în unități de kWh sau MJ), cât și pe baza procesului specific de producție (în unități de kWh sau MJ pe m3 de material de carieră și pe m3 sau t de material vândut/produs și gata pentru vânzare) pentru un anumit an calendaristic.
            Măsurile luate sau planificate pentru a fi luate (de exemplu, utilizarea mai eficientă a echipamentelor existente, investiții în echipamente mai eficiente, îmbunătățirea transportului și a logisticii etc.) trebuie descrise într-un plan de reducere a consumului specific de energie și a emisiilor de CO2.
            În plus, pot fi acordate în total 20 de puncte după cum urmează:
            
                        —
                     
                     
                        se acordă până la 10 puncte proporțional cu cantitatea de energie consumată (combustibil plus energie electrică) provenită din surse regenerabile (între 0 puncte pentru o cantitate de 0 % de energie din surse regenerabile și 10 puncte pentru o cantitate de 100 % de energie din surse regenerabile);
                     
                  
                        —
                     
                     
                        se acordă până la 5 puncte în funcție de modul în care este achiziționată orice tip de energie electrică din surse regenerabile după cum urmează: în baza unor acorduri de servicii energetice private pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pe termen lung pentru surse regenerabile de energie conectate la rețea sau de la rețele la distanță (11) (4 puncte); certificări pentru energie electrică ecologică (12) (3 puncte); achiziționarea de certificate de garanții de origine pentru energia din surse regenerabile pentru alimentarea integrală cu energie electrică sau a tarifului ecologic de la furnizorul de servicii de utilități (13) (2 puncte);
                     
                  
                        —
                     
                     
                        se acordă 3 puncte în cazul în care s-a efectuat o analiză a amprentei de carbon pentru produs în conformitate cu standardul ISO 14067 sau 5 puncte dacă s-au utilizat elementele metodei referitoare la amprenta de mediu a produselor (14) pentru emisiile de gaze cu efect de seră.
                     
                  
               
                  Evaluare și verificare:
               
               solicitantul trebuie să prezinte un inventar energetic al carierei pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și să se angajeze să realizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE. În inventarul energetic trebuie să se facă distincția între diferitele tipuri de combustibil consumat, evidențiind toate tipurile de combustibil regenerabil sau conținutul de combustibili micști regenerabili. Ca o cerință minimă, în planul de reducere a consumului specific de energie și a emisiilor specifice de CO2 trebuie să se definească situația de bază cu menționarea consumului de energie din carieră în momentul în care a fost întocmit planul, să se indice și să se cuantifice în mod clar diferitele surse ale consumului de energie din carieră, să se indice și să se justifice măsurile de reducere a consumului de energie și să se raporteze rezultatele în fiecare an.
            
            
               Solicitantul trebuie să furnizeze detalii cu privire la acordul de achiziție de energie electrică în vigoare și să evidențieze cota de surse regenerabile care se aplică energiei electrice achiziționate. Dacă este necesar, o declarație a furnizorului de energie electrică trebuie să clarifice (i) cota de energie din surse regenerabile din energia electrică furnizată, (ii) natura acordului de achiziție în vigoare (și anume acordul privat de servicii energetice, acordul de achiziție corporativ de energie electrică, certificat independent pentru energie din surse regenerabile sau tariful ecologic) și (iii) dacă energia electrică achiziționată provine din surse regenerabile de la fața locului sau din apropierea amplasamentului.
            
            
               În cazurile în care certificatele de garantare a originii sunt achiziționate de către solicitant pentru a crește cota de surse regenerabile de energie, solicitantul trebuie să prezinte documentația corespunzătoare pentru a demonstra faptul că certificatele de garantare a originii au fost obținute în conformitate cu principiile și normele de funcționare ale sistemului european de certificate energetice.
            
            
               În cazurile în care se acordă puncte pentru o analiză a amprentei de carbon, solicitantul trebuie să prezinte o copie a analizei, care trebuie să fie în conformitate cu standardul ISO 14067 sau cu metoda referitoare la amprenta de mediu a produselor și care trebuie să fi fost verificată de către un terț acreditat. Analiza amprentei de carbon trebuie să includă toate procesele de fabricație legate în mod direct de producția de piatră în carieră, transportul la fața locului și în afara sitului pe parcursul procesului de producție, emisiile corelate cu procesele administrative (de exemplu, exploatarea clădirilor de la fața locului) și transportul produsului vândut până la poarta carierei sau la centrul de transport local (de exemplu, gară sau port).
            
            2.2.   Eficiența materialelor la carieră
            
            Operatorul carierei trebuie să furnizeze următoarele date referitoare la activitățile de extracție și comerciale de la carieră pentru cel mai recent an calendaristic sau pentru o perioadă de 12 luni anterioară datei de acordare a licenței de utilizare a etichetei ecologice a UE:
            
                        —
                     
                     
                        
                           A: cantitatea totală de materiale extrase (m3).
                     
                  
                        —
                     
                     
                        
                           B: blocuri comercializabile produse din materialele menționate la punctul A (m3).
                     
                  
                        —
                     
                     
                        
                           C: cantitatea totală a deșeurilor extractive și a materialelor produse din materialele menționate la punctul A care se încadrează în categoria produselor secundare (și anume fragmente de blocuri, roci și particule fine) și care sunt vândute (m3).
                     
                  
                        —
                     
                     
                        
                           D: cantitatea totală a deșeurilor extractive și a materialelor produse din materialele menționate la punctul A care se încadrează în categoria produselor secundare (și anume fragmente de blocuri, roci și particule fine), care sunt utilizate intern în scopuri utile prin înlocuirea altor materiale care altfel ar fi fost utilizate pentru îndeplinirea funcției respective sau depozitate în zona de depozitare a produselor secundare (m3).
                     
                  
                        —
                     
                     
                        
                           E: cantitatea totală a deșeurilor extractive produse din materialele menționate la punctul A care sunt transferate în zona de depozitare a deșeurilor extractive sau la depozitul de deșeuri, precum și cantitatea totală de materiale produse din materialele menționate la punctul A care se încadrează în categoria produselor secundare și care sunt depozitate în zona de depozitare a produselor secundare (m3).
                     
                  În cazurile în care datele sunt disponibile în tone, acestea ar trebui transformate în m3 utilizând un factor de densitate în vrac fix pentru materialul de rocă extras.
            Rata de eficiență a extracției trebuie să fie de cel puțin 0,50 și trebuie calculată după cum urmează:
            
               
            În plus, se acordă până la 25 de puncte proporțional cu măsura în care solicitantul demonstrează o rată de eficiență a extracției mai mare, până la atingerea pragului de excelență ecologică de 1,00 (între 0 puncte pentru un raport de eficiență a extracției de 0,50 și 25 de puncte pentru un raport de eficiență a extracției de 1,00).
            
               
                  Evaluare și verificare:
               
               operatorul carierei trebuie să prezinte o declarație în care să indice valorile pentru punctele A, B, C, D și E, exprimate în m3 și calculul ratei de eficiență a extracției.
            
            
               În scopul efectuării calculelor, se consideră că A-B = C+D+E. Pentru orice material calculat menționat la punctul C și care a fost vândut, trebuie prezentate facturi ale livrării acestuia către alte amplasamente.
            
            2.3.   Gestionarea apei și a apelor uzate la carieră
            
            Solicitantul trebuie să prezinte o descriere a modului de utilizare a apei în cadrul operațiunilor din carieră, incluzând strategiile și metodele de colectare, recirculare și reutilizare a apei.
            În general:
            
                        —
                     
                     
                        situl trebuie să asigure colectarea corespunzătoare a apelor pluviale de șiroire, pentru a compensa cantitatea de apă pierdută în nămolul umed și prin evaporare;
                     
                  
                        —
                     
                     
                        situl trebuie să asigure devierea apelor pluviale de șiroire prin intermediul unei rețele de drenaj pentru a preveni scurgerea din zona de lucru a apei pluviale care transportă materii solide în suspensie în bazine hidroizolate (care alimentează cu apă echipamentele de tăiere) sau în cursuri de apă naturale.
                     
                  În cazurile în care se utilizează tehnici de tăiere în mediu umed:
            
                        —
                     
                     
                        apa utilizată pentru echipamentele de tăiere în mediu umed trebuie să fie stocată într-un recipient hidroizolat (de exemplu, un rezervor, un bazin căptușit sau un bazin excavat în rocă impermeabilă);
                     
                  
                        —
                     
                     
                        Separarea materiilor solide de apele uzate rezultate din operațiunile de tăiere se realizează cu ajutorul unor sisteme de sedimentare, bazine de retenție, separatoare cu ciclon, decantoare cu plăci înclinate, filtre-prese sau orice combinație între acestea. Apa clarificată trebuie returnată în bazinul sau recipientul hidroizolat care alimentează echipamentele de tăiere;
                     
                  
                        —
                     
                     
                        nămolul decantat trebuie deshidratat înainte de: utilizarea internă în scopuri utile, utilizarea externă în scopuri utile sau transportul în afara sitului către o instalație corespunzătoare de eliminare a deșeurilor.
                     
                  
               
                  Evaluare și verificare:
               
               operatorul carierei trebuie să prezinte o declarație de conformitate cu acest criteriu, însoțită de documentația relevantă în care să descrie modul în care este utilizată apa la fața locului și să furnizeze detalii cu privire la sistemul de gestionare a apei, la operațiunile și destinațiile de separare și de eliminare a nămolului.
            
            2.4.   Controlul pulberilor la carieră
            
            Solicitantul trebuie să demonstreze că au fost luate măsuri operaționale pentru controlul pulberilor la carieră. Măsurile pot varia de la un amplasament la altul, dar ar trebui să includă următoarele aspecte pentru toate amplasamentele:
            
                        —
                     
                     
                        utilizarea de pulverizatori de apă pentru eliminarea pulberilor sau de hote de aspirare cu pungi de filtrare a pulberilor/precipitatoare electrostatice pentru toate activitățile de tăiere în mediu uscat, de zdrobire sau alte activități care pot genera cantități semnificative de pulberi;
                     
                  
                        —
                     
                     
                        un plan în vigoare pentru relocarea, modificarea sau oprirea operațiunilor de la fața locului pentru a preveni sau a reduce emisiile de pulberi în aer în perioadele de condiții meteorologice nefavorabile (nu se aplică în cazul carierelor subterane);
                     
                  
                        —
                     
                     
                        includerea caracteristicilor de protecție împotriva vântului în planul de proiectare a carierei care vizează reducerea vitezei vântului și, astfel, reducerea emisiilor de pulberi și eroziunea solului de la fața locului (de exemplu, garduri de protecție împotriva vântului sau perdele forestiere de protecție alcătuite dintr-unul sau mai multe rânduri de plante poziționate de-a lungul marginii zonei de depozitare a deșeurilor extractive, inclusiv instalația pentru deșeuri extractive și/sau zona de manipulare a deșeurilor extractive);
                     
                  
                        —
                     
                     
                        asigurarea unei zone de depozitare închise pentru toate nămolurile deshidratate rezultate din operațiunile de tăiere în mediu umed și/sau pentru toate pulberile rezultate din operațiunile de tăiere în mediu uscat desfășurate înainte de vânzare, de transportul către depozitul de deșeuri sau de reutilizarea la fața locului;
                     
                  
                        —
                     
                     
                        acoperirea suprafețelor rutiere cel mai des utilizate cu pavaj din beton sau asfalt;
                     
                  
                        —
                     
                     
                        organizarea de cursuri de instruire corespunzătoare pentru angajați cu privire la cele mai bune practici pentru controlul emisiilor de pulberi și punerea la dispoziție de echipamente individuale de protecție corespunzătoare pentru angajați și vizitatori;
                     
                  
                        —
                     
                     
                        efectuarea de controale medicale de rutină pentru angajați, cu posibilitatea unei monitorizări mai frecvente pentru identificarea problemelor respiratorii și a silicozei în fază incipientă (acest ultim punct se aplică numai în cazul carierelor de granit și altor cariere de roci silicioase).
                     
                  
               
                  Evaluare și verificare:
               
               operatorul carierei trebuie să prezinte o declarație de conformitate cu acest criteriu, însoțită de documentația relevantă și (i) o descriere a măsurilor de control al emisiilor de pulberi aplicate la carieră și (ii) detalii privind sistemul de control medical pentru angajați, dacă este cazul.
            
            2.5.   Siguranța personalului și condițiile de muncă la carieră
            
            Solicitantul trebuie să furnizeze o descriere a politicii în materie de securitate și sănătate în muncă aplicate la carieră. Politica trebuie să includă cel puțin:
            
                        —
                     
                     
                        o analiză sistematică a tuturor riscurilor și pericolelor majore care pot apărea în interiorul carierei;
                     
                  
                        —
                     
                     
                        un plan de instruire pentru angajați cu privire la procedurile specifice de lucru aplicate la carieră;
                     
                  
                        —
                     
                     
                        un plan de inspecție și de întreținere pentru toate utilajele, uneltele, instalațiile electrice, vehiculele, scările mobile, pasarelele, scările, barierele de siguranță și alte echipamente relevante;
                     
                  
                        —
                     
                     
                        amplasarea de apărători fixe în jurul părților mobile ale utilajelor, cum ar fi curele, scripeți, harnașamente și protecții reglabile pentru ferăstraie circulare;
                     
                  
                        —
                     
                     
                        comenzi rapide pentru a opri alimentarea cu energie electrică a uneltelor electrice portabile și butoane de oprire de urgență pe panourile de control pentru toate utilajele grele;
                     
                  
                        —
                     
                     
                        depozitarea în condiții de siguranță a oricărui tip de exploziv la fața locului;
                     
                  
                        —
                     
                     
                        utilaje de transport și de ridicare corespunzătoare pentru deplasarea și poziționarea blocurilor de piatră pentru cioplit și a fragmentelor mari de blocuri;
                     
                  
                        —
                     
                     
                        planuri de urgență și de instruire pentru acordarea primului ajutor pentru membrii personalului;
                     
                  
                        —
                     
                     
                        asigurarea de echipamente individuale de protecție pentru toți membrii personalului și pentru vizitatorii sitului;
                     
                  
                        —
                     
                     
                        identificarea clară a zonelor cu risc ridicat de zgomot.
                     
                  Trebuie garantate următoarele aspecte referitoare la condițiile de muncă:
            
                        —
                     
                     
                        accesul la toalete, vestiare și săli de masă pentru lucrători și punerea la dispoziție de apă potabilă în orice moment;
                     
                  
                        —
                     
                     
                        respectarea legislației și reglementărilor naționale sau a convențiilor fundamentale ale Organizației Internaționale a Muncii (OIM), prevalând cele mai stricte;
                     
                  
                        —
                     
                     
                        contracte de muncă pentru toți angajații în care să se specifice clar activitatea relevantă, numărul maxim de ore de muncă obligatorii, salariul, contribuțiile de asigurări sociale (sau o altă asigurare adecvată împotriva accidentelor în țările în care nu există o asigurare socială), concediile de odihnă și perioada de preaviz;
                     
                  
                        —
                     
                     
                        conformitatea deplină cu legislația UE sau cu legislația națională în materie de securitate și sănătate în muncă.
                     
                  
               
                  Evaluare și verificare:
               
               solicitantul trebuie să prezinte o declarație de conformitate cu acest criteriu, însoțită de o copie a politicii sale în materie de securitate și sănătate în muncă.
            
            
               În cazurile în care este asigurată conformitatea cu convențiile OIM, solicitantul trebuie să obțină verificarea de către organisme terțe, susținută de audituri la fața locului, că principiile aplicabile incluse în convențiile fundamentale ale OIM identificate mai jos au fost respectate la carieră:
            
            
               Convențiile fundamentale ale OIM:
            
            
                        (a)
                     
                     
                        
                           munca copiilor:
                        
                        
                                    (i)
                                 
                                 
                                    
                                       Convenția privind vârsta minimă de încadrare în muncă, 1973 (nr. 138);
                                    
                                 
                              
                                    (ii)
                                 
                                 
                                    
                                       Convenția privind interzicerea celor mai grave forme ale muncii copiilor, 1999 (nr. 182);
                                    
                                 
                              
                  
                        (b)
                     
                     
                        
                           munca forțată și obligatorie:
                        
                        
                                    (i)
                                 
                                 
                                    
                                       Convenția privind munca forțată, 1930 (nr. 29) și Protocolul din 2014 la Convenția privind munca forțată;
                                    
                                 
                              
                                    (ii)
                                 
                                 
                                    
                                       Convenția privind abolirea muncii forțate, 1957 (nr. 105);
                                    
                                 
                              
                  
                        (c)
                     
                     
                        
                           libertatea de asociere și dreptul la negociere colectivă:
                        
                        
                                    (i)
                                 
                                 
                                    
                                       Convenția privind libertatea sindicală și apărarea dreptului sindical, 1948 (nr. 87);
                                    
                                 
                              
                                    (ii)
                                 
                                 
                                    
                                       Convenția privind aplicarea principiilor dreptului de organizare și negociere colectivă, 1949 (nr. 98);
                                    
                                 
                              
                  
                        (d)
                     
                     
                        
                           discriminare:
                        
                        
                                    (i)
                                 
                                 
                                    
                                       Convenția privind egalitatea de remunerare, 1951 (nr. 100);
                                    
                                 
                              
                                    (ii)
                                 
                                 
                                    
                                       Convenția privind discriminarea (în domeniul ocupării forței de muncă și al exercitării profesiei) (nr. 111).
                                    
                                 
                              
                  
               În cazurile în care cariera nu este situată într-un stat membru, este necesară o verificare din partea unui terț (de exemplu, cu ajutorul schemei Fairstone sau a altor scheme care includ criterii cel puțin echivalente privind securitatea și sănătatea în muncă și condițiile de muncă enumerate mai sus).
            
            2.6.   Raportul privind impactul asupra peisajului carierei (opțional)
            
            Operatorul carierei trebuie să furnizeze următoarele date referitoare la amplasamentul carierei pentru a permite calcularea coeficientului amprentei carierei sau a coeficientului de utilizare profitabilă a terenului carierei, pe baza unei vizualizări prin satelit a amplasamentului cu maximum un an înainte de data de acordare a licenței de utilizare a etichetei ecologice a UE.
            
                        —
                     
                     
                        
                           QF: Suprafața frontului de carieră (activ) (m2).
                     
                  
                        —
                     
                     
                        
                           EWDA: Zona de depozitare a deșeurilor extractive (m2).
                     
                  
                        —
                     
                     
                        
                           BPDA: Suprafața de depozitare a produselor secundare (m2).
                     
                  
                        —
                     
                     
                        
                           TAA: suprafața totală autorizată a amplasamentului pe care se desfășoară activitatea de extracție (m2).
                     
                  
                        —
                     
                     
                        
                           BA: zona de biodiversitate, în care (i) stratul de humus și de vegetație sau zonele umede/paturile de stuf au fost create cu ajutorul unor specii native ca parte a procesului de reabilitare progresivă și/sau (ii) în care humusul și vegetația nu au fost deloc perturbate și nu formează porțiuni izolate în interiorul carierei (m2).
                     
                  
                        —
                     
                     
                        
                           REA: zona de energie din surse regenerabile în care terenul a fost ocupat pentru generarea de energie electrică din energie solară, hidroelectrică, eoliană sau biomasă (m2).
                        
                                     
                                 
                                 
                                    Coeficientul amprentei carierei
                                 
                                 
                                    Coeficientul de utilizare profitabilă a terenului
                                 
                              
                                    Calculare
                                 
                                 
                                    
                                       
                                 
                                 
                                    
                                       
                                 
                              
                                    Pragul pentru 0 puncte
                                 
                                 
                                    0,70
                                 
                                 
                                    0,00
                                 
                              
                                    Pragul pentru 5 puncte
                                 
                                 
                                    0,20
                                 
                                 
                                    0,40
                                 
                              
                  Se acordă până la 10 puncte în total (5 pentru fiecare coeficient) proporțional cu măsura în care solicitantul demonstrează că acești coeficienți se apropie sau depășesc pragurile relevante pentru obținerea de 5 puncte.
            
               
                  Evaluare și verificare:
               
               operatorul carierei trebuie să prezinte o declarație împreună cu documentația care include hărți sau imagini din satelit în care sunt evidențiate QF, EDWA, BPDA, TAA, BA și REA și cu estimări ale suprafeței fiecărei zone.
            
            
               Cerințe privind uzina de transformare
            
            2.7.   Consumul de energie la uzina de transformare
            
            Solicitantul trebuie să fi stabilit un program de monitorizare, înregistrare și reducere sistematică a consumului de energie și a emisiilor specifice de CO2 la uzina de transformare la niveluri optime. Solicitantul trebuie să raporteze consumul de energie în funcție de sursa de energie (de exemplu, energie electrică și motorină) și de scop (de exemplu, utilizarea clădirilor de la fața locului, sistemul de iluminat, funcționarea echipamentelor de tăiere, funcționarea pompelor și a vehiculelor). Solicitantul trebuie să raporteze consumul de energie pentru amplasament atât pe bază absolută (în unități de kWh sau MJ), cât și pe baza procesului specific de producție (în unități de kWh sau MJ pe m3, m2 sau t de material vândut/produs și gata pentru vânzare) pentru un anumit an calendaristic.
            Măsurile luate sau planificate pentru a fi luate (de exemplu, utilizarea mai eficientă a echipamentelor existente, investiții în echipamente mai eficiente, îmbunătățirea transportului și a logisticii etc.) trebuie descrise într-un plan de reducere a consumului specific de energie și a emisiilor specifice de CO2.
            În plus, pot fi acordate în total 20 de puncte după cum urmează:
            
                        —
                     
                     
                        se acordă până la 10 puncte proporțional cu cantitatea de energie consumată (combustibil plus energie electrică) provenită din surse regenerabile (între 0 puncte pentru o cantitate de 0 % de energie din surse regenerabile și 10 puncte pentru o cantitate de 100 % de energie din surse regenerabile);
                     
                  
                        —
                     
                     
                        se acordă până la 5 puncte în funcție de modul în care este achiziționată orice tip de energie electrică din surse regenerabile după cum urmează: în baza unor acorduri de servicii energetice private pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pe termen lung pentru surse regenerabile de energie conectate la rețea sau de la rețele la distanță (15) (4 puncte); certificări pentru energie electrică ecologică (16) (3 puncte); achiziționarea de certificate de garanții de origine pentru energia din surse regenerabile pentru alimentarea integrală cu energie electrică sau a tarifului ecologic de la furnizorul de servicii de utilități (17) (2 puncte);
                     
                  
                        —
                     
                     
                        se acordă 3 puncte în cazul în care s-a efectuat o analiză a amprentei de carbon pentru produs în conformitate cu standardul ISO 14067 sau 5 puncte dacă s-au utilizat elementele metodei referitoare la amprenta de mediu a produselor (18) pentru emisiile de gaze cu efect de seră.
                     
                  
               
                  Evaluare și verificare:
               
               solicitantul trebuie să prezinte un inventar energetic al uzinei de transformare pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și trebuie să se angajeze să realizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE. În inventarul energetic trebuie să se facă distincția între diferitele tipuri de combustibil consumat, evidențiind toate tipurile de combustibil regenerabil sau conținutul de combustibili micști regenerabili. Ca o cerință minimă, în planul de reducere a consumului specific de energie și a emisiilor de CO2 trebuie să se definească situația de bază cu menționarea consumului specific de energie din uzina de transformare în momentul în care a fost întocmit planul, să se indice și să se cuantifice în mod clar diferitele surse de consum de energie din uzina de transformare, să se indice și să se justifice măsurile de reducere a consumului specific de energie și să se raporteze rezultatele în fiecare an.
            
            
               Solicitantul trebuie să furnizeze detalii cu privire la acordul de achiziție de energie electrică în vigoare și să evidențieze cota de surse regenerabile care se aplică energiei electrice achiziționate. Dacă este necesar, o declarație a furnizorului de energie electrică trebuie să clarifice (i) cota de energie din surse regenerabile din energia electrică furnizată, (ii) natura acordului de achiziție în vigoare (și anume acordul privat de servicii energetice, acordul de achiziție corporativ de energie electrică, certificat independent pentru energie din surse regenerabile sau tariful ecologic) și (iii) dacă energia electrică achiziționată provine din surse regenerabile de la fața locului sau din apropierea amplasamentului.
            
            
               În cazurile în care certificatele de garantare a originii sunt achiziționate de către solicitant pentru a crește cota de surse regenerabile de energie, solicitantul trebuie să prezinte documentația corespunzătoare pentru a demonstra faptul că certificatele de garantare a originii au fost obținute în conformitate cu principiile și normele de funcționare ale sistemului european de certificate energetice.
            
            
               În cazurile în care se acordă puncte pentru o analiză a amprentei de carbon, solicitantul trebuie să prezinte o copie a analizei, care trebuie să fie în conformitate cu standardul ISO 14067 sau cu metoda referitoare la amprenta de mediu a produselor și care trebuie să fi fost verificată de către un terț acreditat. Analiza amprentei de carbon trebuie să includă toate procesele de fabricație legate în mod direct de producția de piatră în carieră și în uzina de transformare, transportul la fața locului și în afara amplasamentului pe parcursul procesului de producție, emisiile corelate cu procesele administrative (de exemplu, exploatarea clădirilor de la fața locului) și transportul produsului vândut până la poarta uzinei de transformare sau la centrul de transport local (de exemplu, gară sau port).
            
            2.8.   Gestionarea apei/apelor uzate la uzina de transformare
            
            Solicitantul trebuie să prezinte o descriere a modului de utilizare a apei în uzina de transformare de piatră naturală, incluzând strategiile și metodele de colectare, recirculare și reutilizare a apei.
            Recuperarea materiilor solide din apele uzate provenite din operațiunile de tăiere trebuie efectuată la fața locului pe baza principiilor de sedimentare și/sau de filtrare.
            Apele uzate clarificate trebuie stocate la fața locului și recirculate pentru operațiuni de tăiere, pentru controlul emisiilor de pulberi sau în alte scopuri.
            În plus, se acordă 5 puncte pentru instalarea unui sistem de colectare a apei pluviale pentru colectarea și stocarea apei pluviale care se scurge pe zonele hidroizolate de la fața locului și împiedică scurgerea din zonele de lucru a apei pluviale care transportă materii solide în suspensie în toate bazinele hidroizolate (care alimentează cu apă echipamentele de tăiere) sau în cursurile naturale de apă.
            
               
                  Evaluare și verificare :
               
               solicitantul trebuie să prezinte o declarație de conformitate cu acest criteriu, însoțită de documentația relevantă în care să descrie modul de utilizare a apei la fața locului, rețeaua de colectare a apelor uzate/apei pluviale și sistemul de tratare și recirculare a apelor uzate.
            
            2.9.   Controlul emisiilor de pulberi la uzina de transformare
            
            Solicitantul trebuie să demonstreze că au fost luate măsuri operaționale pentru controlul emisiilor de pulberi la uzina de transformare. Măsurile pot varia de la un amplasament la altul, dar ar trebui să includă următoarele aspecte pentru toate amplasamentele:
            
                        —
                     
                     
                        utilizarea de pulverizatori de apă pentru eliminarea pulberilor sau de hote de aspirare cu pungi de filtrare a pulberilor/precipitatoare electrostatice pentru toate activitățile de tăiere în mediu uscat sau de fasonare care pot genera cantități semnificative de pulberi;
                     
                  
                        —
                     
                     
                        curățarea periodică a pulberilor de pe suprafețele pardoselilor din interior fie prin pulverizarea de apă care să se scurgă într-un sistem de tratare a apei de la fața locului, fie cu ajutorul unui dispozitiv de aspirare pentru îndepărtarea pulberilor uscate (nu trebuie efectuată măturarea pulberilor uscate);
                     
                  
                        —
                     
                     
                        asigurarea unei zone de depozitare închise pentru toate nămolurile deshidratate rezultate din operațiunile de tăiere în mediu umed și/sau pentru toate pulberile rezultate din operațiunile de tăiere în mediu uscat desfășurate înainte de vânzare, de transportul în scopul reutilizării, de reutilizarea la fața locului sau de transportul către depozitul de deșeuri;
                     
                  
                        —
                     
                     
                        acoperirea zonelor rutiere cel mai des utilizate cu pavaj din beton sau asfalt;
                     
                  
                        —
                     
                     
                        organizarea de cursuri de instruire corespunzătoare pentru angajați cu privire la cele mai bune practici pentru controlul emisiilor de pulberi și punerea la dispoziție de echipamente individuale de protecție corespunzătoare pentru angajați și vizitatori;
                     
                  
                        —
                     
                     
                        efectuare de controale medicale de rutină pentru angajați, cu posibilitatea unei monitorizări mai frecvente pentru identificarea problemelor respiratorii și a silicozei în fază incipientă (acest ultim punct se aplică numai în cazul uzinelor de transformare unde se prelucrează granit și alte tipuri de roci silicioase).
                     
                  
               
                  Evaluare și verificare:
               
               Solicitantul trebuie să prezinte o declarație de conformitate cu acest criteriu, însoțită de documentația relevantă și: (i) o descriere a măsurilor de control al emisiilor de pulberi aplicate la uzina de transformare și (ii) detalii cu privire la sistemul de control medical pentru angajați, dacă este cazul.
            
            2.10.   Reutilizarea deșeurilor de proces provenite de la uzina de transformare
            
            Solicitantul trebuie să întocmească un inventar al producției de deșeuri de proces pentru uzina de transformare. În inventar trebuie specificate în detaliu tipul și cantitatea de deșeuri produse (de exemplu, resturi de proces și nămoluri de proces).
            Inventarul deșeurilor de proces trebuie să acopere o perioadă de 12 luni, iar producția totală de produse din respectiva perioadă trebuie estimată atât din punctul de vedere al masei (kg sau tonă), cât și al suprafeței (m2).
            Cel puțin 80 % din masa resturilor de proces provenite din operațiunile de prelucrare a pietrei naturale la fața locului trebuie reutilizate în cadrul altor operațiuni sau trebuie depozitate la fața locului în vederea unei viitoare vânzări.
            În plus, pot fi acordate în total 10 puncte după cum urmează:
            
                        —
                     
                     
                        se acordă până la 5 puncte proporțional cu măsura în care solicitantul demonstrează o rată mai mare de reutilizare a resturilor de proces până la atingerea ratei maxime de 100 % de reutilizare în masă (între 0 puncte pentru o rată de reutilizare a resturilor de proces de 80 % și 5 puncte pentru o rată de reutilizare a resturilor de proces de 100 %);
                     
                  
                        —
                     
                     
                        se acordă până la 5 puncte proporțional cu măsura în care solicitantul poate demonstra gradul de reutilizare a nămolului de proces până la un procent maxim de 100 % (între 0 puncte pentru o reutilizare a nămolului de proces în proporție de 0 % și 5 puncte pentru o reutilizare a nămolului de proces în proporție de 100 %).
                     
                  
               
                  Evaluare și verificare:
               
               solicitantul trebuie să prezinte un inventar al deșeurilor pentru uzina de transformare pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și trebuie să se angajeze să realizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE.
            
            
               Solicitantul trebuie să prezinte o declarație de conformitate cu cerința obligatorie a acestui criteriu, susținută de un calcul al cantității totale de resturi rezultate din procesul de producție (în kg sau t). Trebuie prezentate, de asemenea, detalii cu privire la destinația acestor deșeuri de proces și trebuie să se specifice dacă deșeurile respective au făcut obiectul unei reutilizări externe în cadrul unui alt proces sau dacă au fost transportate la un depozit de deșeuri. În cazul unei reutilizări externe sau a eliminării la depozitul de deșeuri, trebuie prezentate documentele de însoțire.
            
            2.11.   Producția integrată la nivel regional la uzina de transformare (opțional)
            
            
               Acest criteriu se aplică distanței de transport între poarta carierei și poarta uzinei de transformare și este specific produselor din piatră naturală provenite dintr-o carieră.
            
            Se acordă până la 5 puncte proporțional cu măsura în care solicitanții pot demonstra că, pentru transportul blocurilor de piatră pentru cioplit intermediare, distanța dintre carieră și uzina de transformare este mai mică de 260 km (între 0 puncte dacă distanța este ≥ 260 km și 5 puncte dacă distanța este ≤ 10 km).
            
               
                  Evaluare și verificare:
               
               solicitantul trebuie să specifice adresa uzinei de transformare și adresa sau amplasarea geografică a porții carierei relevante. Solicitantul trebuie să descrie, de asemenea, modul (modurile) de transport utilizat(e) pentru transportul blocurilor de piatră pentru cioplit intermediare către uzina de transformare.
            
            
               Traseul și distanța totală trebuie să fie estimate și indicate pe o hartă cu ajutorul unor hărți cu imagini din satelit și a software-ului de estimare a distanței disponibil gratuit.
            
            3.   CRITERII PENTRU PRODUSELE DIN PIATRĂ AGLOMERATĂ PE BAZĂ DE LIANȚI DE RĂȘINĂ
            
            
               Sistemul de punctare
            
            Sistemul de punctare și numărul minim de puncte necesare pentru acordarea etichetei ecologice a UE pentru produsele din piatră aglomerată sunt prezentate în tabelul de mai jos.
            
                        
                           Criterii pentru care se pot acorda puncte
                        
                     
                     
                        
                           Produse din piatră aglomerată
                        
                     
                  
                        
                                    1.7.
                                 
                                 
                                    Sistemul de management de mediu (opțional)
                                 
                              
                     
                        0, 3 sau 5 puncte
                     
                  
                        
                                    3.1.
                                 
                                 
                                    Consumul de energie
                                 
                              
                     
                        Până la 30 de puncte
                     
                  
                        
                                    3.3.
                                 
                                 
                                    Conținutul de materiale reciclate/secundare
                                 
                              
                     
                        Până la 35 de puncte
                     
                  
                        
                                    3.4.
                                 
                                 
                                    Conținutul de lianți de rășină
                                 
                              
                     
                        Până la 20 de puncte
                     
                  
                        
                                    3.5.
                                 
                                 
                                    Reutilizarea deșeurilor de proces
                                 
                              
                     
                        Până la 10 puncte
                     
                  
                        
                           Totalul maxim de puncte
                        
                     
                     
                        
                           100
                        
                     
                  
                        
                           Numărul minim de puncte necesare pentru acordarea etichetei ecologice a UE
                        
                     
                     
                        
                           50
                        
                     
                  3.1.   Consumul de energie
            
            Consumul specific de energie electrică pentru producția de piatră aglomerată (inclusiv dozarea materiilor prime, amestecul primar, amestecul secundar, modelarea și finisarea) nu trebuie să depășească 1,1 MJ/kg
            Dacă materiile prime din piatră sunt măcinate, consumul specific de energie electrică din cadrul procesului de măcinare (în MJ/kg) trebuie raportat separat, dar nu trebuie adăugat la consumul total pentru întregul proces.
            În plus, pot fi acordate în total 30 de puncte după cum urmează:
            
                        —
                     
                     
                        se acordă până la 10 puncte proporțional cu gradul de reducere a consumului specific de energie electrică până la atingerea unui prag de excelență ecologică de 0,7 MJ/kg (între 0 puncte pentru o valoare de 1,1 MJ/kg și 10 puncte pentru o valoare de 0,7 MJ/kg);
                     
                  
                        —
                     
                     
                        pot fi acordate până la 10 puncte proporțional cu cantitatea de energie electrică consumată provenită din surse regenerabile (între 0 puncte pentru o cantitate de 0 % de energie electrică din surse regenerabile și 10 puncte pentru o cantitate de 100 % de energie electrică din surse regenerabile);
                     
                  
                        —
                     
                     
                        se acordă până la 10 puncte în funcție de modul în care este achiziționată orice tip de energie electrică din surse regenerabile după cum urmează: în baza unor acorduri de servicii energetice private pentru surse regenerabile de energie de la fața locului sau din aproprierea amplasamentului (10 puncte); în baza unor acorduri de achiziții corporative de energie electrică pentru surse regenerabile de energie de la fața locului sau din aproprierea amplasamentului (10 puncte); în baza unor acorduri de achiziții corporative de energie electrică pe termen lung pentru surse regenerabile de energie conectate la rețea sau de la rețele la distanță (19) (8 puncte); certificări pentru energie electrică ecologică (20) (6 puncte); achiziționarea de certificate de garanții de origine pentru energia din surse regenerabile pentru alimentarea integrală cu energie electrică sau a tarifului ecologic de la furnizorul de servicii de utilități (21) (4 puncte).
                     
                  
               
                  Evaluare și verificare:
               
               consumul specific de energie electrică din cadrul procesului se calculează prin împărțirea consumului de energie electrică pentru echipamentele de prelucrare relevante la volumul de producție (în kg sau m3). Datele raportate sunt reprezentative pentru produsul (produsele) pentru care se solicită acordarea etichetei ecologice a UE. În cazurile în care diferite produse care fac obiectul aceleași cereri au valori semnificativ diferite, datele trebuie raportate separat pentru fiecare produs în parte. În cazurile în care datele referitoare la producție sunt disponibile în m3, acestea trebuie transformate în kg utilizând factorul de densitate în vrac relevant (exprimat în kg/m3) pentru produsul din piatră aglomerată.
            
            
               Solicitantul trebuie să furnizeze detalii cu privire la acordul de achiziție de energie electrică în vigoare și să evidențieze cota de surse regenerabile care se aplică energiei electrice achiziționate. Dacă este necesar, o declarație a furnizorului de energie electrică trebuie să clarifice (i) cota de energie din surse regenerabile din energia electrică furnizată, (ii) natura acordului de achiziție în vigoare (și anume acordul privat de servicii energetice, acordul de achiziție corporativ de energie electrică, certificat independent pentru energie din surse regenerabile sau tariful ecologic) și (iii) dacă energia electrică achiziționată provine din surse regenerabile de la fața locului sau din apropierea amplasamentului.
            
            
               În cazurile în care certificatele de garantare a originii sunt achiziționate de către solicitant pentru a crește cota de surse regenerabile de energie, solicitantul trebuie să prezinte documentația corespunzătoare pentru a demonstra faptul că certificatele de garantare a originii au fost obținute în conformitate cu principiile și normele de funcționare ale sistemului european de certificate energetice.
            
            3.2.   Controlul pulberilor și calitatea aerului
            
            Toate zonele de lucru în care există riscul expunerii la stiren, în care concentrația de stiren ar putea depăși 20 ppm (sau 85 mg/m3) conform datelor de monitorizare, trebuie să fie clar indicate și să fie bine ventilate.
            Formulele de rășină se dozează și se amestecă utilizând sisteme închise.
            Solicitantul trebuie să demonstreze că au fost luate măsuri pentru controlul emisiilor de pulberi la amplasament. Măsurile pot varia de la un amplasament la altul, dar ar trebui să includă următoarele aspecte pentru toate amplasamentele:
            
                        —
                     
                     
                        utilizarea de pulverizatori de apă pentru eliminarea pulberilor sau de hote de aspirare cu pungi de filtrare a pulberilor/precipitatoare electrostatice pentru toate activitățile de tăiere în mediu uscat, de zdrobire sau alte activități care pot genera cantități semnificative de pulberi;
                     
                  
                        —
                     
                     
                        curățarea periodică a pulberilor de pe suprafețele pardoselilor din interior fie prin pulverizarea de apă care să se scurgă într-un sistem de tratare a apei de la fața locului, fie cu ajutorul unui dispozitiv de aspirare pentru îndepărtarea pulberilor uscate (nu trebuie efectuată măturarea pulberilor uscate);
                     
                  
                        —
                     
                     
                        asigurarea unei zone de depozitare închise pentru toate nămolurile deshidratate rezultate din operațiunile de tăiere în mediu umed și/sau pentru toate pulberile rezultate din operațiunile de tăiere în mediu uscat desfășurate înainte de vânzare, de transportul în scopul reutilizării, de reutilizarea la fața locului sau de transportul către depozitul de deșeuri;
                     
                  
                        —
                     
                     
                        acoperirea zonelor rutiere cel mai des utilizate cu pavaj din beton sau asfalt;
                     
                  
                        —
                     
                     
                        organizarea de cursuri de instruire corespunzătoare pentru angajați cu privire la cele mai bune practici pentru controlul emisiilor de pulberi și punerea la dispoziție de echipamente individuale de protecție corespunzătoare pentru angajați și vizitatori;
                     
                  
                        —
                     
                     
                        efectuarea de controale medicale de rutină pentru angajați, cu posibilitatea unei monitorizări mai frecvente pentru identificarea problemelor respiratorii și a silicozei în fază incipientă (acest ultim punct se aplică numai în cazul fabricilor care utilizează produse pe bază de cuarț).
                     
                  
               
                  Evaluare și verificare:
               
               solicitantul trebuie să prezinte o declarație de conformitate cu acest criteriu, însoțită de documentația relevantă și: (i) o descriere a tuturor zonelor de lucru cu risc de expunere la stiren și detalii cu privire la sistemul de ventilație utilizat; (ii) o descriere a măsurilor de control al emisiilor de pulberi aplicate la locul de producție și (iii) detalii cu privire la sistemul de control medical pentru angajați, dacă este cazul.
            
            3.3.   Conținutul de materiale reciclate/secundare
            
            Solicitantul trebuie să evalueze și să documenteze disponibilitatea în regiune a materialelor brute, a materialelor reciclate din deșeuri produse prin diferite procese de producție și a materialelor secundare obținute din produse secundare în cadrul unor procese de producție diferite. Trebuie indicate distanțele aproximative de transport pentru sursele de materiale documentate.
            În plus, se acordă până la 35 de puncte proporțional cu cantitatea de materiale reciclate/secundare integrate în produsul din piatră aglomerată până la atingerea unui prag de excelență ecologică de 35 % g/g (între 0 puncte pentru o cantitate de 0 % g/g și 35 de puncte pentru o cantitate ≥ 35 % g/g din conținutul de materiale secundare reciclate).
            Pulberile, așchiile și rebuturile de produse din piatră aglomerată integrate în produse noi nu vor fi considerate drept conținut reciclat dacă sunt reutilizate în cadrul aceluiași proces care le-a generat.
            
               
                  Evaluare și verificare:
               
               solicitantul trebuie să prezinte o declarație de conformitate cu cerința obligatorie a acestui criteriu, însoțită de documente în care să se specifice materialele brute, reciclate și secundare, precum și disponibilitatea acestora în regiune.
            
            
               Materialele reciclate sau secundare trebuie considerate parte din conținutul de materiale reciclate/secundare numai dacă sunt obținute din surse aflate la o distanță egală sau de 2,5 ori mai mică față de locul de producție a pietrei aglomerate decât principalele materiale brute utilizate (de exemplu, marmură și cuarț).
            
            
               Trebuie prezentat un bilanț lunar al materialelor reciclate/secundare pentru cele 12 luni de producție anterioare datei acordării licenței de utilizare a etichetei ecologice a UE, iar solicitantul trebuie să se angajeze să întocmească un astfel de bilanț pe parcursul întregii perioade de valabilitate a licenței de utilizare a etichetei ecologice a UE. În bilanț trebuie să se specifice cantitățile de materiale reciclate/secundare primite (însoțite de notele de livrare și de facturi) și cantitățile de materiale reciclate/secundare expediate pentru toate etapele procesului de producție de piatră aglomerată vândută sau gata pentru vânzare, însoțite de declarații referitoare la conținutul de materiale reciclate/secundare (justificat prin declarații referitoare la cantitățile de produse și procentele acestora).
            
            
               Declarațiile referitoare la conținutul de materiale reciclate și/sau secundare trebuie să fie reprezentative pentru compoziția (compozițiile) amestecului (amestecurilor) utilizat(e) la nivel de lot pentru produsul (produsele) pentru care se acordă eticheta ecologică a UE. Nu este permisă o alocare generală a materialelor reciclate și/sau secundare.
            
            
               În cazurile în care diferite produse care fac obiectul aceleași cereri de acordare a licenței au valori semnificativ diferite, datele trebuie raportate separat pentru fiecare produs în parte.
            
            3.4.   Conținutul de lianți de rășină
            
            Utilizarea de poliester, de componenți epoxidici sau de alte tipuri de rășini în cadrul procesului de producție este limitată la un procent de maximum 10 % din greutatea totală a produsului final.
            În plus, se acordă până la 20 de puncte proporțional cu gradul de reducere a conținutului de lianți de rășină până la atingerea pragului de excelență ecologică de 5 % (între 0 puncte pentru un procent de 10 % de conținut de lianți și 20 de puncte pentru un procent de 5 % de conținut de lianți).
            
               
                  Evaluare și verificare:
               
               solicitantul trebuie să prezinte o declarație de conformitate cu cerințele obligatorii ale criteriului, susținută de un calcul al cantității totale de lianți de rășină utilizați, exprimată în procente din greutatea totală a produsului din piatră aglomerată.
            
            
               Declarațiile referitoare la conținutul de lianți trebuie să fie reprezentative pentru compoziția (compozițiile) amestecului (amestecurilor) utilizat(e) la nivel de lot pentru produsul (produsele) pentru care se acordă eticheta ecologică a UE.
            
            
               În cazurile în care diferite produse care fac obiectul aceleași cereri de acordare a licenței au valori semnificativ diferite, datele trebuie raportate separat pentru fiecare produs în parte.
            
            3.5.   Reutilizarea deșeurilor de proces
            
            Solicitantul trebuie să realizeze un inventar al producției de deșeuri de proces pentru procesul de producție de piatră aglomerată. În inventar trebuie specificate în detaliu tipul și cantitatea de deșeuri produse (de exemplu, resturi de proces și nămoluri de proces).
            Inventarul deșeurilor de proces trebuie să acopere o perioadă de 12 luni anterioară datei de acordare a etichetei ecologice a UE, iar producția totală de produse din respectiva perioadă trebuie estimată atât din punctul de vedere al masei (kg sau tonă), cât și al suprafeței (m2).
            Cel puțin 70 % din deșeurile de proces (resturi plus nămol) rezultate din procesul de producție de plăci și blocuri de piatră aglomerată trebuie reutilizate în cadrul altor procese de producție.
            În plus, se acordă până la 10 puncte proporțional cu măsura în care solicitantul poate demonstra gradul de reutilizare a deșeurilor de proces până la un procent maxim de 100 % (între 0 puncte pentru o reutilizare a deșeurilor de proces în proporție de 70 % și 10 puncte pentru o reutilizare a deșeurilor de proces în proporție de 100 %).
            
               
                  Evaluare și verificare:
               
               solicitantul trebuie să prezinte un inventar al deșeurilor pentru fabrica de producție de piatră aglomerată pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și trebuie să se angajeze să actualizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE.
            
            
               Solicitantul trebuie să prezinte o declarație de conformitate cu cerințele obligatorii ale acestui criteriu, susținută de un calcul al cantității totale de resturi și de nămol rezultate din procesul de producție (în kg sau t). Trebuie prezentate, de asemenea, detalii cu privire la destinația acestor deșeuri de proces și trebuie să se specifice dacă deșeurile respective au făcut obiectul unei reutilizări externe în cadrul unui alt proces sau dacă au fost transportate la un depozit de deșeuri. În cazul unei reutilizări externe sau a eliminării la depozitul de deșeuri, trebuie prezentate documentele de însoțire.
            
            
               În cazul în care solicitantul nu poate să furnizeze date specifice pentru o linie de producție sau un produs, acesta trebuie să prezinte datele pentru întreaga uzină.
            
            4.   CRITERII PENTRU PRODUSELE DIN CERAMICĂ ȘI DIN ARGILĂ ARSĂ
            
            
               Sistemul de punctare
            
            Sistemul de punctare și numărul minim de puncte necesare pentru acordarea etichetei ecologice a UE pentru produsele din ceramică și argilă arsă sunt prezentate în tabelul de mai jos.
            În cazurile în care solicitantul utilizează ca materie primă pulberi uscate prin pulverizare și nu este producătorul respectivei materii prime, acesta trebuie să declare cantitatea de pulberi uscate prin pulverizare utilizate pentru fabricarea produsului (produselor) din ceramică sau din argilă arsă și să prezinte facturi de livrare emise cu cel mai mult de un an înainte de data cererii. În acest caz, solicitantul trebuie să prezinte toate declarațiile relevante ale producătorului pulberilor uscate prin pulverizare care să demonstreze respectarea tuturor cerințelor privind acordarea etichetei ecologice a UE și a oricăror alte cerințe opționale relevante pentru care se pot acorda puncte.
            Pentru criteriile 4.1 și 4.2, sunt definite două seturi de limite pentru dalele de ceramică în funcție de faptul dacă licența utilizare a etichetei ecologice a UE se aplică unui număr limitat de produse (unde trebuie prezentate date operaționale stabile în timpul ciclului de fabricare pentru perioade reprezentative) sau acolo unde licența se aplică unui număr mare de formate de produse dintr-o anumită familie de produse (22) (unde trebuie prezentate date medii anuale). Valorile-limită pentru producția medie anuală sunt mai mari pentru a ține cont de energia necesară pentru menținerea temperaturilor cuptorului atunci când linia de producție nu funcționează (de exemplu, când se schimbă formatele dalelor) sau când nu funcționează la capacitate maximă (de exemplu, în timpul nopții sau la sfârșit de săptămână).
            
                        
                           Criterii pentru care se pot acorda puncte
                        
                     
                     
                        
                           Produse din ceramică și din argilă arsă
                        
                     
                  
                        
                                    1.7.
                                 
                                 
                                    Sistemul de management de mediu (opțional)
                                 
                              
                     
                        0, 3 sau 5 puncte
                     
                  
                        
                                    4.1.
                                 
                                 
                                    Consumul de combustibil pentru uscare și ardere
                                 
                              
                     
                        Până la 20 de puncte
                     
                  
                        
                                    4.2.
                                 
                                 
                                    Emisiile de CO2
                                    
                                 
                              
                     
                        Până la 25 de puncte
                     
                  
                        
                                    4.4.
                                 
                                 
                                    Emisiile de pulberi, HF, NOx și SOx în aer
                                 
                              
                     
                        Până la 40 de puncte
                     
                  
                        
                                    4.6.
                                 
                                 
                                    Reutilizarea deșeurilor de proces
                                 
                              
                     
                        Până la 10 puncte
                     
                  
                        
                           Totalul maxim de puncte disponibile
                        
                     
                     
                        
                           100
                        
                     
                  
                        
                           Numărul minim de puncte necesare pentru acordarea etichetei ecologice a UE
                        
                     
                     
                        
                           50
                        
                     
                  4.1.   Consumul de combustibil pentru uscare și ardere
            
            Cărbunele, cocsul de petrol, păcura ușoară și păcura grea nu trebuie utilizate drept combustibili în uscătoare sau cuptoare.
            Consumul specific de energie pentru procesele de uscare și ardere nu trebuie să depășească limitele obligatorii relevante definite mai jos.
            
                         
                     
                     
                        
                           Uscător cu pulverizare
                        
                     
                     
                        
                           Uscător pentru materiale & cuptor
                        
                     
                  
                        Limita obligatorie
                     
                     
                        Pragul de excelență ecologică
                     
                     
                        Limita obligatorie
                     
                     
                        Pragul de excelență ecologică
                     
                  
                        Dală de ceramică: produs individual (**)
                        
                     
                     
                        1,8 MJ/kg pulbere (*)
                        
                     
                     
                        1,3 MJ/kg pulbere (**)
                        
                     
                     
                        4,1 MJ/kg
                     
                     
                        3,2 MJ/kg
                     
                  
                        Dală de ceramică: familia de produse (***)
                        
                     
                     
                        5,5 MJ/kg
                     
                     
                        4,3 MJ/kg
                     
                  
                        Cărămizi de pavaj din argilă arsă
                     
                     
                        nu se aplică
                     
                     
                        nu se aplică
                     
                     
                        3,5 MJ/kg
                     
                     
                        2,1 MJ/kg
                     
                  În plus, se acordă până la 20 de puncte proporțional cu gradul de reducere a consumului specific de combustibil pentru procesele de uscare și de ardere până la atingerea pragului relevant de excelență ecologică indicat în tabelul de mai sus (de exemplu, pentru cărămizile de pavaj din argilă arsă: între 0 puncte pentru un consum de 3,5 MJ/kg și 20 de puncte pentru un consum ≤ 2,1 MJ/kg).
            Pentru produsele din dale de ceramică în care se utilizează pulbere uscată prin pulverizare (produsă la fața locului sau în afara amplasamentului), se calculează două punctaje conform dispozițiilor de la paragraful anterior: unul pentru pulberea uscată prin pulverizare și unul pentru cuptorul de dale de ceramică și uscătorul pentru materiale. Cele două punctaje vor fi apoi transformate într-unul singur, după cum urmează:
            
               Combustibilscor
                = 0,35(SDP) + 0,65(KWD)
            
               
                  Evaluare și verificare:
               
               solicitantul trebuie să declare valoarea (valorile) specifică (specifice) pentru consumul de combustibil pentru produsul (produsele) relevant(e), precum și calculele pentru transformarea valorii (valorilor) într-un punctaj specific. Consumul specific de combustibil se calculează împărțind consumul de combustibil (exprimat în MJ) pentru echipamentele de prelucrare relevante la volumul de producție (exprimat în kg) din ciclul de fabricare relevant.
            
            
               În cazurile în care datele referitoare la producție sunt disponibile doar în m2, dar trebuie raportate în kg, valoarea trebuie transformată utilizând un factor de densitate în vrac fix (exprimat în kg/m2) pentru produs sau familia de produse.
            
            
               Datele pentru o întreagă familie de produse sunt reprezentative pentru orice linie (linii) de producție pentru o perioadă de 12 luni anterioară datei de acordare a etichetei ecologice a UE. Datele pentru produse individuale specifice trebuie să fie reprezentative pentru condiții stabile în timpul ciclului (ciclurilor) efective de fabricare.
            
            
               Valorile volumului sau ale masei de combustibil utilizat pentru sistemele cuptoarelor și uscătoarelor trebuie extrase din rezultatele măsurătorilor efectuate la amplasament și transformate în MJ prin înmulțirea volumului/masei de combustibil consumat în perioada de producție definită (de exemplu, exprimat în kg, t, L sau Nm3) la o valoare calorică specifică sau generică pentru același tip de combustibil (de exemplu, exprimată în MJ/kg, MJ/t, MJ/L sau MJ/Nm3).
            
            
               În cazurile în care combustibilul utilizat pentru generarea de căldură pentru operațiunile de uscare alimentează un sistem de cogenerare, energia electrică generată de sistem în perioada de producție definită (măsurată în kWh și transformată în MJ) trebuie scăzută din valoarea totală a consumului de combustibil utilizat pentru uscare.
            
            4.2.   Emisii de CO2
               
            
            Emisiile specifice de CO2 asociate cu arderea de combustibil și emisiile de proces provenite din procesul de decarbonatare a materiilor prime în timpul proceselor de uscare și de ardere nu trebuie să depășească limitele obligatorii relevante definite mai jos.
            
                         
                     
                     
                        
                           Producție de pulbere uscată prin pulverizare
                        
                     
                     
                        
                           Uscător pentru materiale & cuptor
                            (*)
                        
                     
                  
                        Limita obligatorie
                     
                     
                        Pragul de excelență ecologică
                     
                     
                        Limita obligatorie
                     
                     
                        Pragul de excelență ecologică
                     
                  
                        Dală de ceramică: produs individual (***)
                        
                     
                     
                        84 kgCO2/t pulbere (*)
                        
                     
                     
                        54 kg CO2/t pulbere (*)
                        
                     
                     
                        280 kg CO2/t
                     
                     
                        230 kg CO2/t
                     
                  
                        Dală de ceramică: familia de produse (****)
                        
                     
                     
                        360 kg CO2/t
                     
                     
                        290 kg CO2/t
                     
                  
                        Cărămizi de pavaj din argilă arsă
                     
                     
                        nu se aplică
                     
                     
                        nu se aplică
                     
                     
                        192 kg CO2/t
                     
                     
                        129 kg CO2/t
                     
                  În plus, se acordă până la 25 de puncte proporțional cu gradul de reducere a emisiilor specifice de CO2, până la atingerea pragului relevant de excelență ecologică indicat în tabelul de mai sus (de exemplu, pentru cărămizile de pavaj din argilă arsă: între 0 puncte pentru o cantitate de emisii de 192 kg CO2/t, și 25 de puncte pentru o cantitate de emisii de 129 kg CO2/t).
            Pentru produsele din dale de ceramică în care se utilizează pulbere uscată prin pulverizare (produsă la fața locului sau în afara amplasamentului), se calculează două punctaje conform dispozițiilor de la paragraful anterior, unul pentru pulberea uscată prin pulverizare și unul pentru cuptorul de dale de ceramică și uscătorul pentru materiale. Cele două punctaje vor fi apoi transformate într-unul singur, după cum urmează:
            
               CO2scor = 0,35(SDP) + 0,65(KWD)
            
               
                  Evaluare și verificare:
               
               solicitantul trebuie să prezinte o declarație de conformitate cu cerința obligatorie a acestui criteriu, însoțită de o declarație privind emisiile specifice de CO2 calculate în conformitate cu următoarea metodologie relevantă descrisă mai jos.
            
            
               Pentru produsele obținute în instalații care intră în sfera de aplicare a Directivei 2003/87/CE a Parlamentului European și a Consiliului (23)
               , calculul emisiilor specifice pe tonă de produs se bazează pe nivelul emisiilor și pe nivelurile de activitate, conform planului metodologic de monitorizare prevăzut la articolul 6 din Regulamentul delegat (UE) 2019/331 al Comisiei (24)
               privind normele de alocare cu titlu gratuit.
            
            
               Pentru produsele obținute în instalații care intră în sfera de aplicare a Directivei 2003/87/CE, rezultatele trebuie declarate în conformitate cu metodologia de calcul relevantă definită în Regulamentul (UE) nr. 601/2012 al Comisiei (25).
            
               În cazul produselor din ceramică pentru care se utilizează ca materie primă pulbere uscată prin pulverizare produsă într-o instalație separată, solicitantul trebuie să prezinte o declarație a producătorului pulberii uscate prin pulverizare în care să se indice valoarea medie anuală a emisiilor specifice de CO2 pentru cel mai recent an de raportare, în conformitate cu una dintre cele două metode de calcul descrise mai sus.
            
            
               În orice caz, valoarea emisiilor specifice de CO2 trebuie estimată la nivelul produsului (produselor) pentru care se acordă eticheta ecologică a UE, care face (fac) obiectul licenței de utilizare a etichetei ecologice a UE. Valorile relevante ale consumului de combustibil calculate pentru criteriul 4.1, intensitatea emisiilor de dioxid de carbon din combustibilul (combustibilii) utilizați și conținutul mediu de carbonat al materiei prime sunt utilizate ca bază pentru calcularea emisiilor de CO2.
            
            4.3.   Consumul de apă de proces
            
            Unitatea care fabrică produsul din ceramică sau din argilă arsă trebuie:
            
                        —
                     
                     
                        să dispună de un sistem de reciclare a apelor uzate în regim de circuit închis pentru apele uzate de proces, care să faciliteze o evacuare de lichid egală cu zero; sau
                     
                  
                        —
                     
                     
                        să poată demonstra o valoare a consumului specific de apă dulce mai mică sau egală cu limitele de consum definite în tabelul de mai jos.
                        
                                    
                                       Tip de produs
                                    
                                 
                                 
                                    
                                       Uscarea prin pulverizare se efectuează la fața locului?
                                    
                                 
                                 
                                    
                                       Limita de consum
                                    
                                 
                              
                                    dale din ceramică și cărămizi de pavaj din argilă arsă
                                 
                                 
                                    Da
                                 
                                 
                                    1,0 l/kg
                                 
                              
                                    Nu
                                 
                                 
                                    0,5 l/kg
                                 
                              
                  
               
                  Evaluare și verificare:
               
               solicitantul trebuie să prezinte o declarație de conformitate cu cerința obligatorie, în care să precizeze mijloacele de conformitate cu această cerință.
            
            
               În cazurile în care utilizează un sistem cu evacuare zero de lichid pentru reciclarea apelor uzate, solicitantul trebuie să prezinte o descriere succintă a sistemului și a principalilor parametri de funcționare ai acestuia.
            
            
               În cazurile în care nu utilizează un astfel de sistem, datele privind consumul total de apă de prelucrare (exprimat în l sau m3) și cantitățile totale de ceramică sau de argilă arsă produse (exprimate în kg sau m2) trebuie prezentate pentru cel mai recent an calendaristic sau pentru o perioadă de 12 luni anterioară datei de acordare a etichetei ecologice a UE.
            
            
               În cazul în care solicitantul nu poate să furnizeze date specifice pentru o linie de producție sau un produs, acesta trebuie să prezinte datele pentru întreaga uzină.
            
            
               Consumul de apă pentru toalete, cantine și alte activități care nu sunt direct relevante pentru procesul de producție trebuie contorizat separat și nu trebuie inclus în calcul.
            
            4.4.   Emisiile de pulberi, HF, NOx și SOx în aer
            
            Măsurile pentru reducerea emisiilor de pulberi de la operațiunile generatoare de pulberi „la rece” la locul de producție a dalelor ceramice acoperă cel puțin recepția, amestecarea și măcinarea materiilor prime și modelarea și glazurarea/decorarea dalelor.
            Emisiile specifice de pulberi, HF, NOx și SOx în aer asociate cu fabricarea de produse din ceramică sau din argilă arsă nu trebuie să depășească limitele obligatorii relevante definite în tabelul de mai jos.
            
                        
                           Parametru de emisii
                        
                     
                     
                        
                           Limita obligatorie
                        
                     
                     
                        
                           Pragul de excelență ecologică
                        
                     
                     
                        
                           Metoda de încercare
                        
                     
                     
                        
                           Puncte disponibile
                        
                     
                  
                        Pulberi (uscător cu pulverizare) (*)
                        
                     
                     
                        90 mg/kg
                     
                     
                        nu se aplică
                     
                     
                        EN 13284
                     
                     
                        nu se aplică
                     
                  
                        Pulberi (cuptor)
                     
                     
                        50 mg/kg
                     
                     
                        10 mg/kg
                     
                     
                        EN 13284
                     
                     
                        Până la 10
                     
                  
                        HF (cuptor)
                     
                     
                        20 mg/kg
                     
                     
                        6 mg/kg
                     
                     
                        ISO 15713
                     
                     
                        Până la 10
                     
                  
                        NOx (sub formă de NO2 (cuptor)
                     
                     
                        250 mg/kg
                     
                     
                        170 mg/kg
                     
                     
                        EN 14792
                     
                     
                        Până la 10
                     
                  
                        SOx (sub formă de SO2 (cuptor)
                     
                     
                        1300 mg/kg
                     
                     
                        750 mg/kg
                     
                     
                        EN 14791
                     
                     
                        Până la 10
                     
                  În plus, se acordă până la 40 de puncte proporțional cu gradul de reducere a emisiilor specifice efective de pulberi, HF, NOx și SOx până la atingerea pragului relevant de excelență ecologică indicat în tabelul de mai sus (de exemplu, pentru emisiile de HF: între 0 puncte pentru 20 mg/kg și 10 puncte pentru ≤ 6 mg/kg).
            
               
                  Evaluare și verificare:
               
               solicitantul trebuie să prezinte o declarație de conformitate cu cerințele obligatorii ale acestui criteriu, însoțită de (i) o descriere a măsurilor în vigoare pentru reducerea emisiilor de pulberi din operațiunile generatoare de pulberi „la rece” și, (ii) datele corespunzătoare amplasamentului exprimate în mg/Nm3 și exprimate ca valoare medie anuală calculată pe baza valorilor medii zilnice. Datele trebuie să fie generate în urma unei monitorizări continue sau periodice în conformitate cu standardul EN sau ISO relevant. În cazurile de monitorizare periodică, trebuie prelevate cel puțin trei eșantioane în timpul funcționării stabile a uscătorului cu pulverizare sau a cuptorului pentru ciclurile de fabricare a produsului (produselor) pentru care se solicită acordarea etichetei ecologice a UE.
            
            
               În cazurile în care datele referitoare la producție sunt disponibile doar în m2, dar trebuie raportate în kg, valoarea trebuie transformată utilizând un factor de densitate în vrac fix (exprimat în kg/m2) pentru produs sau familia de produse.
            
            
               Datele pentru o întreagă familie de produse ar trebui să fie reprezentative pentru orice linie (linii) de producție pentru o perioadă de 12 luni anterioară datei de acordare a etichetei ecologice a UE. Datele pentru produse individuale specifice ar trebui să fie reprezentative pentru condiții stabile în timpul ciclului (ciclurilor) efective de fabricare.
            
            
               Pentru a transforma rezultatele monitorizării gazelor de evacuare din mg/Nm3 (la un conținut de O2 de 18 %) în mg/kg de produs din ceramică/argilă arsă, acestea trebuie înmulțite cu volumul specific al fluxului de gaz (Nm3/kg de produs). Un Nm3 se referă la 1 m3 de gaz uscat în condiții standard de 273K și 101,3 kPa.
            
            
               În cazul în care solicitantul nu poate să furnizeze date specifice pentru o linie de producție sau un produs, acesta trebuie să prezinte datele pentru întreaga uzină și să aloce emisiile pentru producția pentru care se solicită acordarea etichetei ecologice a UE pe unitatea de masă.
            
            4.5.   Gestionarea apelor uzate
            
            Apele uzate de proces rezultate din procesul de producție a produselor din ceramică sau din argilă arsă trebuie tratate în conformitate cu una dintre următoarele opțiuni:
            
                        —
                     
                     
                        Opțiunea 1: apele uzate sunt tratate la fața locului pentru a îndepărta materiile solide în suspensie și reutilizate în procesul de producție ca parte a unui sistem de evacuare zero de lichid; sau
                     
                  
                        —
                     
                     
                        Opțiunea 2: apele uzate sunt tratate la fața locului pentru a îndepărta materiile solide în suspensie (sau să nu fie deloc tratate) înainte să fie trimise la o stație de tratare operată de un terț; sau
                     
                  
                        —
                     
                     
                        Opțiunea 3: apele uzate sunt tratate la fața locului pentru a îndepărta materiile solide în suspensie înainte să fie evacuate în cursurile de apă locale.
                     
                  În cazurile în care se aplică opțiunea 2 sau 3, solicitantul sau operatorul terț al unei stații de tratare a apelor uzate, după caz, trebuie să demonstreze conformitatea cu următoarele limite stabilite pentru efluentul final tratat care este evacuat în cursurile de apă locale.
            
                        
                           Parametru
                        
                     
                     
                        
                           Limită
                        
                     
                     
                        
                           Metode de încercare
                        
                     
                  
                        Materii solide în suspensie
                     
                     
                        40 mg/l
                     
                     
                        ISO 5667-17
                     
                  
                        Cadmiu
                     
                     
                        0.015 mg/l
                     
                     
                        ISO 8288
                     
                  
                        Plumb
                     
                     
                        0,15 mg/l
                     
                     
                        ISO 8288
                     
                  
               
                  Evaluare și verificare:
               
               solicitantul trebuie să prezinte o declarație de conformitate în care să specifice opțiunea care se aplică locului de producție.
            
            
               În cazurile în care utilizează un sistem cu evacuare zero de lichid pentru reciclarea apelor uzate, solicitantul trebuie să prezinte o descriere succintă a sistemului și a principalilor parametri de funcționare ai acestuia.
            
            
               În cazurile în care apele uzate tratate sau netratate sunt trimise la o stație de tratare operată de un terț, operatorul stației trebuie să declare valorile medii ale concentrațiilor de materii solide în suspensie, de cadmiu și de plumb din efluentul final tratat și să prezinte rapoarte de încercare bazate pe analiza săptămânală a apelor uzate evacuate conform metodelor standard de încercare definite mai sus sau conform unor metode interne de laborator echivalente. Încercările cu o frecvență mai redusă pot fi acceptate în cazurile în care autorizația de funcționare permite acest lucru.
            
            
               În cazurile în care apele uzate de proces sunt tratate la fața locului, solicitantul trebuie să declare valorile medii ale concentrațiilor de materii solide în suspensie, de cadmiu și de plumb din efluentul final tratat și să prezinte rapoarte de încercare bazate pe analiza săptămânală a apelor uzate evacuate conform metodelor standard de încercare definite mai sus sau conform unor metode interne de laborator echivalente. Încercările cu o frecvență mai redusă pot fi acceptate în cazurile în care autorizația de funcționare permite acest lucru.
            
            4.6.   Reutilizarea deșeurilor de proces
            
            Solicitantul trebuie să realizeze un inventar al deșeurilor de proces rezultate din procesul de producție de ceramică sau de argilă arsă. În inventar trebuie să se specifice tipul și cantitatea de deșeuri de proces (26) generate.
            Inventarul deșeurilor de proces trebuie să acopere o perioadă de cel puțin 12 luni anterioară datei de acordare a etichetei ecologice a UE, iar producția totală de produse din respectiva perioadă trebuie estimată atât din punctul de vedere al masei (kg sau tonă), cât și al suprafeței (m2).
            Cel puțin 90 % din masa deșeurilor de proces generate în cadrul procesului de fabricare a produselor din ceramică sau din argilă arsă trebuie reintegrate în procesul de producție de la fața locului, în procesele de fabricare a produselor din ceramică sau din argilă arsă din afara amplasamentului sau trebuie reutilizate în alte procese de producție.
            În plus, se acordă până la 10 puncte proporțional cu măsura în care gradul de reutilizare a deșeurilor de proces crește până la atingerea pragului relevant de excelență ecologică de 100 % reutilizare (între 0 puncte pentru o reutilizare a deșeurilor de proces în proporție de 90 % și 10 puncte pentru o reutilizare a deșeurilor de proces în proporție de 100 %).
            
               
                  Evaluare și verificare:
               
               solicitantul trebuie să prezinte o declarație de conformitate cu cerințele obligatorii ale acestui criteriu, susținută de un inventar al deșeurilor pentru fabrica de producție de ceramică sau de argilă arsă pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și un calcul al cantității totale de resturi și nămol rezultate în urma procesului de producție (în kg sau t). Solicitantul se angajează să actualizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE.
            
            
               Trebuie prezentate, de asemenea, detalii cu privire la destinația acestor deșeuri de proces și trebuie să se specifice dacă deșeurile respective au făcut obiectul unei reutilizări interne, unei reutilizări externe în cadrul unui alt proces sau dacă au fost transportate la un depozit de deșeuri. În cazul unei reutilizări externe sau a eliminării la depozitul de deșeuri, trebuie prezentate documentele de însoțire.
            
            
               În cazul în care solicitantul nu poate să furnizeze date specifice pentru o linie de producție sau un produs, acesta trebuie să prezinte datele pentru întreaga uzină.
            
            4.7.   Glazuri și cerneluri
            
            În cazurile în care dalele de ceramică sau produsele din argilă arsă sunt glazurate sau decorate, formula sau cerneala pentru glazură trebuie să conțină mai puțin de 0,10 % wt. Pb și mai puțin de 0,10 % wt. Cd
            
               
                  Evaluare și verificare:
               
               solicitantul trebuie să prezinte o declarație de conformitate cu cerința obligatorie a acestui criteriu, susținută de o declarație relevantă sau de o fișă de date de securitate din partea furnizorului glazurii sau al cernelii.
            
            5.   CRITERII PENTRU PRODUSELE DIN PREFABRICATE DE BETON SAU CĂRĂMIZI DIN PĂMÂNT PRESAT PE BAZĂ DE LIANȚI HIDRAULICI SAU CIMENTURI ALTERNATIVE
            
            
               Sistemul de punctare
            
            Eticheta ecologică a UE poate fi acordată atât pentru produsul intermediar din lianți hidraulici sau din cimenturi alternative introdus pe piață, cât și pentru produsele finale aparținând categoriei îmbrăcăminți rezistente finale produse prin amestecarea unor astfel de lianți sau de cimenturi cu agregate și apă, urmată de prelucrare și întărire.
            În cazurile în care solicitantul nu este fabricantul produsului intermediar din lianți hidraulici sau cimenturi alternative, iar produsului din lianți sau cimenturi nu i-a fost acordată eticheta ecologică a UE, solicitantul trebuie să declare liantul (lianții) sau cimentul (cimenturile) utilizat(e) pentru fabricarea produsului (produselor) aparținând categoriei îmbrăcăminți rezistente pentru care se solicită acordarea etichetei ecologice a UE și să prezinte facturi de livrare emise cu cel mult 1 an înainte de data de depunere a cererii.
            În acest caz, solicitantul trebuie să prezinte toate declarațiile relevante ale producătorului lianților hidraulici sau al cimenturilor alternative care să ateste conformitatea cu toate cerințele privind acordarea etichetei ecologice a UE și cu orice altă cerință opțională relevantă pentru care se pot acorda puncte.
            Sistemul de punctare pentru fiecare caz în parte și numărul minim de puncte necesare este prezentat în tabelul de mai jos.
            
                         
                     
                     
                        
                           Liant hidraulic
                        
                     
                     
                        
                           Ciment alternativ
                        
                     
                     
                        
                           Produse aparținând categoriei îmbrăcăminți rezistente pe bază de ciment
                        
                     
                     
                        
                           Produse aparținând categoriei îmbrăcăminți rezistente pe bază de var nestins
                        
                     
                  
                        
                                    1.7.
                                 
                                 
                                    Sistemul de management de mediu al uzinei de producere de lianți hidraulici (opțional)
                                 
                              
                     
                        0, 3 sau 5 puncte
                     
                     
                        nu se aplică
                     
                     
                        nu se aplică
                     
                     
                        nu se aplică
                     
                  
                        
                                    1.7.
                                 
                                 
                                    Sistemul de management de mediu al uzinei de producere de îmbrăcăminți rezistente (opțional)
                                 
                              
                     
                        nu se aplică
                     
                     
                        nu se aplică
                     
                     
                        0, 3 sau 5 puncte
                     
                     
                        0, 3 sau 5 puncte
                     
                  
                        
                                    5.1.
                                 
                                 
                                    Factorul clincher
                                 
                              
                     
                        Până la 15 puncte
                     
                     
                        Până la 15 puncte
                     
                     
                        Până la 15 puncte
                     
                     
                        nu se aplică
                     
                  
                        
                                    5.2.
                                 
                                 
                                    Emisiile de CO2
                                    
                                 
                              
                     
                        Până la 20 de puncte
                     
                     
                        Până la 20 de puncte
                     
                     
                        Până la 20 de puncte
                     
                     
                        Până la 20 de puncte
                     
                  
                        
                                    5.3.
                                 
                                 
                                    Emisiile de pulberi, NOx și SOx în aer
                                 
                              
                     
                        Până la 15 puncte
                     
                     
                        nu se aplică sau până la 15 puncte
                     
                     
                        Până la 15 puncte
                     
                     
                        Până la 15 puncte
                     
                  
                        
                                    5.4.
                                 
                                 
                                    Recuperarea și aprovizionarea responsabilă cu materii prime
                                 
                              
                     
                        nu se aplică
                     
                     
                        nu se aplică
                     
                     
                        Până la 25 de puncte
                     
                     
                        Până la 25 de puncte
                     
                  
                        
                                    5.5.
                                 
                                 
                                    Consumul de energie
                                 
                              
                     
                        nu se aplică
                     
                     
                        nu se aplică
                     
                     
                        Până la 20 de puncte
                     
                     
                        Până la 20 de puncte
                     
                  
                        
                                    5.6.
                                 
                                 
                                    Proiectări de produse inovatoare din punctul de vedere al mediului (opțional)
                                 
                              
                     
                        nu se aplică
                     
                     
                        nu se aplică
                     
                     
                        Până la 10 puncte
                     
                     
                        Până la 15 puncte
                     
                  
                        
                           Totalul maxim de puncte disponibile
                        
                     
                     
                        
                           55
                        
                     
                     
                        
                           35 sau 50
                        
                     
                     
                        
                           110
                        
                     
                     
                        
                           100
                        
                     
                  
                        
                           Numărul minim de puncte necesare pentru acordarea etichetei ecologice a UE
                        
                     
                     
                        
                           27,5
                        
                     
                     
                        
                           17,5 sau 25
                        
                     
                     
                        
                           55
                        
                     
                     
                        
                           50
                        
                     
                  5.1.   Factorul clincher
            
            
               
                  Acest criteriu nu se aplică în cazul lianților hidraulici pe bază de var nestins.
               
            
            
               
                  Pentru lianții hidraulici pe bază de ciment:
               
            
            Solicitantul sau furnizorul liantului hidraulic pe bază de ciment trebuie să raporteze un factor clincher sau cel puțin denumirea corespunzătoare din standardul EN 197-1 (care poate fi utilizată ca un indicator indirect pentru factorul clincher conform tabelului de mai jos).
            
                        
                           Denumirea din standardul EN 197-1
                        
                     
                     
                        
                           Factorul clincher declarat
                        
                     
                     
                        
                           Denumirea din standardul EN 197-1
                        
                     
                     
                        
                           Factorul clincher declarat
                        
                     
                  
                        CEM I
                     
                     
                        0,96
                     
                     
                        CEM II/A-L
                     
                     
                        0,83
                     
                  
                        CEM II/A-S
                     
                     
                        0,83
                     
                     
                        CEM II/B-L
                     
                     
                        0,68
                     
                  
                        CEM II/B-S
                     
                     
                        0,68
                     
                     
                        CEM II/A-LL
                     
                     
                        0,83
                     
                  
                        CEM II/A-D
                     
                     
                        0,88
                     
                     
                        CEM II/B-LL
                     
                     
                        0,68
                     
                  
                        CEM II/A-P
                     
                     
                        0,83
                     
                     
                        CEM II/A-M
                     
                     
                        0,80
                     
                  
                        CEM II/B-P
                     
                     
                        0,68
                     
                     
                        CEM II/B-M
                     
                     
                        0,68
                     
                  
                        CEM II/A-Q
                     
                     
                        0,83
                     
                     
                        CEM III/A
                     
                     
                        0,47
                     
                  
                        CEM II/B-Q
                     
                     
                        0,68
                     
                     
                        CEM III/B
                     
                     
                        0,25
                     
                  
                        CEM II/A-V
                     
                     
                        0,83
                     
                     
                        CEM III/C
                     
                     
                        0,09
                     
                  
                        CEM II/B-V
                     
                     
                        0,68
                     
                     
                        CEM IV/A
                     
                     
                        0,73
                     
                  
                        CEM II/A-W
                     
                     
                        0,83
                     
                     
                        CEM IV/B
                     
                     
                        0,52
                     
                  
                        CEM II/B-W
                     
                     
                        0,68
                     
                     
                        CEM V/A
                     
                     
                        0,72
                     
                  
                        CEM II/A-T
                     
                     
                        0,83
                     
                     
                        CEM V/B
                     
                     
                        0,57
                     
                  
                        CEM II/B-T
                     
                     
                        0,68
                     
                     
                         
                     
                     
                         
                     
                  Se pot acorda solicitanților până la 15 puncte proporțional cu gradul de reducere a factorului clincher al liantului hidraulic pe bază de ciment până la atingerea pragului de excelență ecologică de 0,60 (între 0 puncte pentru un factor clincher ≥ 0,90 și 15 puncte pentru un factor clincher ≤ 0,60).
            
               
                  Pentru cimenturi alternative:
               
            
            Se pot acorda solicitanților până la 15 puncte proporțional cu gradul de reducere a factorului clincher al cimentului până la atingerea pragului de excelență ecologică de 0,00 (între 0 puncte pentru un factor clincher de 0,30 și 15 puncte pentru un factor clincher de 0,00).
            
               
                  Evaluare și verificare:
               
               solicitantul trebuie să furnizeze o declarație privind factorul clincher specific pentru liantul hidraulic sau denumirea corespunzătoare a liantului, conform tabelului 1 din standardul EN 197-1, pentru liantul (lianții) hidraulic(i) furnizat (furnizați).
            
            
               În cazurile în care se utilizează mai multe tipuri de lianți hidraulici sau cimenturi alternative în produsul aparținând categoriei îmbrăcăminți rezistente (de exemplu, în produsele din plăci de mozaic cu două straturi), solicitantul trebuie să calculeze punctele care se aplică fiecărui tip de liant hidraulic sau de ciment alternativ ca și cum ar fi utilizat doar acel tip de liant hidraulic sau de ciment alternativ, apoi trebuie să calculeze o medie ponderată a totalului de puncte în funcție de cantitatea relativă a fiecărui tip de liant hidraulic sau de ciment alternativ adăugată în produs.
            
            5.2.   Emisiile de CO2
               
            
            Emisiile de CO2 asociate cu producția de clincher de ciment Portland, de var nestins sau de cimenturi alternative nu trebuie să depășească limitele obligatorii relevante definite în tabelul de mai jos, atunci când sunt calculate prin metoda de calcul relevantă, definită, de asemenea, în tabelul de mai jos.
            
                        
                           Tip de produs
                        
                     
                     
                        
                           Limita obligatorie
                        
                     
                     
                        
                           Pragul de excelență ecologică
                        
                     
                     
                        
                           Metoda de calcul pentru emisiile de CO2
                           
                        
                     
                  
                        Clincher de ciment Portland de culoare gri
                     
                     
                        816 kg CO2/t clincher
                     
                     
                        751 kg CO2/t clincher
                     
                     
                        În conformitate cu Regulamentul delegat (UE) 2019/331 sau cu Regulamentul (UE) nr. 601/2012, după caz
                     
                  
                        Var nestins
                     
                     
                        1028 kg CO2/t var hidraulic
                     
                     
                        775 kg/CO2/t var hidraulic
                     
                  
                        Clincher de ciment Portland de culoare albă
                     
                     
                        1 063 kg CO2/t clincher
                     
                     
                        835 kg CO2/t clincher
                     
                  
                        Cimenturi alternative
                     
                     
                        571 kg CO2/t ciment
                     
                     
                        526 kg CO2/t ciment
                     
                     
                        Amprenta de carbon specificată în standardul ISO 14067 pentru etapele ciclului de viață A1-A3
                     
                  În plus, se acordă până la 20 de puncte proporțional cu gradul de reducere a emisiilor de CO2, până la atingerea pragului relevant de excelență ecologică indicat în tabelul de mai sus (de exemplu, pentru clincherul de ciment Portland de culoare gri: între 0 puncte pentru o cantitate de clincher de 816 kg CO2/t și 20 de puncte pentru o cantitate de clincher de 751 kg CO2/t).
            
               
                  Evaluare și verificare:
               
               solicitantul trebuie să prezinte o declarație de conformitate cu cerința obligatorie a acestui criteriu, însoțită de o declarație privind emisiile specifice de CO2 calculate în conformitate cu metodologia relevantă definită în tabelul de mai sus.
            
            
               Pentru produsele obținute în instalații care intră în sfera de aplicare a Directivei 2003/87/CE, calculul emisiilor specifice pe tonă de produs se bazează pe nivelul emisiilor și pe nivelurile de activitate, conform planului metodologic de monitorizare prevăzut la articolul 6 din Regulamentul delegat (UE) 2019/331 privind normele de alocare cu titlu gratuit.
            
            
               Pentru produsele obținute în instalații care intră în sfera de aplicare a Directivei 2003/87/CE, rezultatele trebuie declarate în conformitate cu metodologia de calcul relevantă definită în Regulamentul (UE) nr. 601/2012.
            
            
               În orice caz, valoarea emisiilor specifice de CO2 trebuie estimată la nivelul produsului (produselor) pentru care se acordă eticheta ecologică a UE, care face (fac) obiectul licenței de utilizare a etichetei ecologice a UE. În cazurile în care instalațiile produc mai multe tipuri de produse, datele trebuie să se bazeze, în măsura posibilului, pe liniile și procesele de producție efective utilizate pentru fabricarea produsului pentru care se solicită acordarea licenței. În cazul emisiilor generate în urma unor procese comune mai multor produse la aceeași instalație, emisiile trebuie alocate în funcție de masă.
            
            
               În cazurile în care se utilizează ciment alternativ, solicitantul trebuie să prezinte o copie a analizei amprentei de carbon, care trebuie să fie în conformitate cu standardul ISO 14067 și care să fi fost verificată de către un terț acreditat. Analiza amprentei de carbon trebuie să acopere principalele materii prime utilizate și toți activatorii chimici pentru etapele ciclului de viață A1-A3. În absența datelor specifice de la furnizorii de materiale, ar trebui utilizați factorii generali de emisii dintr-o bază de date a inventarelor ciclurilor de viață.
            
            
               În cazurile în care se utilizează mai multe tipuri de lianți hidraulici sau de cimenturi alternative în produsul aparținând categoriei îmbrăcăminți rezistente (de exemplu, plăci de mozaic cu două straturi), solicitantul trebuie să calculeze punctele care se aplică fiecărui tip de liant hidraulic sau de ciment alternativ ca și cum ar fi utilizat doar acel tip de liant hidraulic sau de ciment alternativ, apoi trebuie să calculeze o medie ponderată a totalului de puncte în funcție de cantitatea relativă a fiecărui tip de liant hidraulic sau de ciment alternativ adăugată în produs.
            
            5.3.   Emisiile de pulberi, NOx și SOx în aer
            
            
               Acest criteriu se aplică pentru lianții hidraulici, dar nu și pentru cimenturile alternative în cazul în care conținutul acestora de clincher este ≤ 30 % w/w.
            
            Emisiile specifice de pulberi, NOx și SOx în aer provenite de la cuptorul de ciment sau de la cuptorul de var nestins nu trebuie să depășească limitele obligatorii relevante definite în tabelul de mai jos:
            
                        
                           Parametru
                        
                     
                     
                        
                           Limita obligatorie de emisii specifice
                        
                     
                     
                        
                           Pragul de excelență ecologică
                        
                     
                     
                        
                           Metoda de încercare
                        
                     
                     
                        
                           Puncte disponibile
                        
                     
                  
                        Pulberi
                     
                     
                        ≤ 34,5 g/t clincher sau var hidraulic
                     
                     
                        ≤ 11,5 g/t clincher sau var hidraulic
                     
                     
                        EN 13284
                     
                     
                        Până la 5
                     
                  
                        NOx (sub formă de NO2)
                     
                     
                        ≤ 1472 g/t clincher sau var hidraulic
                     
                     
                        ≤ 920 g/t clincher sau var hidraulic
                     
                     
                        EN 14791
                     
                     
                        Până la 5
                     
                  
                        SOx (sub formă de SO2)
                     
                     
                        ≤ 460 g/t clincher sau var hidraulic
                     
                     
                        ≤ 115 g/t clincher sau var hidraulic
                     
                     
                        EN 14792
                     
                     
                        Până la 5
                     
                  În plus, se pot acorda până la 15 puncte proporțional cu gradul de reducere a emisiilor specifice efective (exprimate în g/t de clincher sau g/t de var hidraulic) de pulberi, NOx și SOx până la atingerea pragului relevant de excelență ecologică indicat în tabelul de mai sus (de exemplu, 0 puncte pentru o cantitate de 34,5 g/t de emisii de pulberi de clincher, 5 puncte pentru o cantitate de 11,5 g/t de emisii de pulberi de var nestins).
            
               
                  Evaluare și verificare:
               
               solicitantul trebuie să prezinte o declarație de conformitate cu cerințele obligatorii ale acestui criteriu, însoțită de datele corespunzătoare amplasamentului privind emisiile provenite de la cuptorul de ciment sau de la cuptorul de var nestins, exprimate în mg/Nm3 și ca valoare medie anuală calculată pe baza valorilor medii zilnice. Datele corespunzătoare amplasamentului trebuie să fie generate în urma unei monitorizări continue în conformitate cu standardul EN sau ISO relevant.
            
            
               Pentru a transforma rezultatele obținute în urma monitorizării gazelor de evacuare din mg/Nm3 (la conținut de 10 % de O2) în g/t de clincher, acestea trebuie înmulțite cu volumul specific al fluxului de gaz din cuptor (Nm3/t de clincher). Volumele specifice ale fluxurilor de gaze pentru cuptoarele de ciment este cuprins, în general, între 1700 și 2500 Nm3/t clincher. În calculele emisiilor de pulberi, NOx și SOx, producătorul de ciment trebuie să indice clar debitul de aer specific. Un Nm3 se referă la 1 m3 de gaz uscat în condiții standard de 273K și 101,3 kPa.
            
            
               Pentru a transforma rezultatele monitorizării gazelor de evacuare din mg/Nm3 (la conținut de 11 % de O2) în g/t de var nestins, acestea trebuie înmulțite cu volumul specific al fluxului de gaz din cuptor (Nm3/t de var nestins). Volumele specifice ale fluxurilor de gaze pentru cuptoarele de var nestins pot fi, în general, cuprinse între 3000 și 5000 Nm3/t var nestins, în funcție de tipul de cuptor utilizat. În calculele emisiilor de pulberi, NOx și SOx, producătorul de var nestins trebuie să indice clar debitul de aer specific. 1 Nm3 se referă la 1 m3 de gaz uscat în condiții standard de 273K și 101,3 kPa.
            
            
               Pentru procesele de producție continuă, datele trebuie să fie reprezentative pentru o perioadă de 12 luni anterioară datei de acordare a licenței de utilizare a etichetei ecologice a UE. Pentru procesele de producție mai scurte, trebuie să se menționeze perioada (perioadele) de producție efectivă, iar datele corespunzătoare amplasamentului trebuie să reprezinte cel puțin 80 % din procesul de producție.
            
            
               În cazul în care solicitantul nu poate să furnizeze date specifice pentru o linie de producție sau un produs, acesta trebuie să prezinte datele pentru întreaga uzină.
            
            În cazurile în care se utilizează mai multe tipuri de lianți hidraulici pentru producția de produse aparținând categoriei îmbrăcăminți rezistente certificate cu eticheta ecologică a UE (de exemplu, plăci de mozaic cu două straturi), solicitantul trebuie să calculeze punctele care se aplică fiecărui tip de lianți hidraulici ca și cum ar fi utilizat doar acel tip, apoi trebuie să calculeze o medie ponderată a totalului de puncte în funcție de gradul relativ de utilizare a fiecărui tip de lianți hidraulici pe - linia de producție de îmbrăcăminți rezistente pentru care se solicită acordarea etichetei ecologice a UE.
            5.4.   Recuperarea și aprovizionarea responsabilă cu materii prime
            
            Solicitantul trebuie să evalueze și să documenteze disponibilitatea în regiune a materialelor brute, a materialelor reciclate din deșeuri produse prin diferite procese de producție și a materialelor secundare obținute din produse secundare în cadrul unor procese de producție diferite. Trebuie indicate distanțele aproximative de transport pentru sursele de materiale documentate.
            Solicitantul trebuie să dispună de proceduri pentru toate loturile de beton returnate sau respinse în cazul cărora toate materialele returnate/respinse sunt:
            
                        —
                     
                     
                        reciclate direct în loturi noi de beton care sunt turnate înainte de întărirea betonului returnat/respins sau
                     
                  
                        —
                     
                     
                        reciclate ca agregate în loturi noi după întărirea betonului returnat/respins sau
                     
                  
                        —
                     
                     
                        reciclate în afara amplasamentului, fie înainte, fie după întărire, ca parte a unui acord contractual cu un terț.
                     
                  În plus, pot fi acordate în total maxim 25 de puncte pentru aprovizionarea cu materii prime după cum urmează:
            
                         
                     
                     
                        
                           Produse pe bază de ciment
                        
                     
                     
                        
                           Produse pe bază de var nestins sau de ciment alternativ
                        
                     
                  
                        Conținut de material reciclat sau secundar de până la 30 %
                     
                     
                        Până la 20 de puncte
                     
                     
                        Până la 25 de puncte
                     
                  
                        Conținut cumulat de până la 100 % al materialelor brute din surse responsabile
                     
                     
                        Până la 5 puncte
                     
                     
                        Până la 5 puncte
                     
                  
                        Ciment din surse responsabile
                     
                     
                        5 puncte
                     
                     
                        nu se aplică
                     
                  
               
                  Evaluare și verificare:
               
               solicitantul trebuie să prezinte o declarație de conformitate cu cerințele obligatorii ale acestui criteriu, însoțită de documente în care să se specifice distanțele de transport față de potențialele surse de materiale brute, reciclate și secundare. În mod alternativ, conformitatea cu aspectele obligatorii ale acestui criteriu poate fi demonstrată printr-un certificat de argint, aur sau platină, acordat de Concrete Sustainability Council (CSC) producătorului betonului în conformitate cu versiunea 2.0 a manualului tehnic al CSC.
            
            
               Materialele reciclate sau secundare trebuie considerate parte din conținutul de materiale reciclate/secundare numai dacă sunt obținute din surse aflate la o distanță egală sau de 2,5 ori mai mică față de locul de producție a prefabricatelor din beton decât principalele materiale brute utilizate (de exemplu, agregate grosiere și fine și materiale suplimentare pe bază de ciment). Pulberile și rebuturile de produse din prefabricate de beton integrate în produse noi nu sunt considerate drept conținut reciclat dacă sunt reutilizate în cadrul aceluiași proces care le-a generat.
            
            
               Materialele din surse responsabile trebuie să fi fost certificate ca atare de Concrete Sustainability Council sau de un sistem de certificare terț echivalent.
            
            
               Trebuie prezentat un bilanț lunar al materialelor reciclate/secundare și al materialelor achiziționate în mod responsabil pe baza celor 12 luni de producție anterioare datei de acordare a licenței de utilizare a etichetei ecologice a UE. Solicitantul se angajează să actualizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE. În bilanț trebuie să se specifice cantitățile de materiale reciclate/secundare și materiale achiziționate în mod responsabil primite (însoțite de notele de livrare și de facturi) și de materiale secundare reciclate/secundare și materiale achiziționate în mod responsabil expediate, pentru toate etapele procesului de producție de prefabricate de beton vândute sau gata pentru vânzare, însoțite de declarații referitoare la conținutul de materiale reciclate/secundare sau de materiale achiziționate în mod responsabil (justificat prin declarații referitoare la cantitățile de produse și procentele acestora).
            
            
               Având în vedere natura loturilor în cadrul procesului de producție a prefabricatelor de beton, declarațiile referitoare la conținutul de materiale reciclate/secundare și declarațiile referitoare la utilizarea de lianți hidraulici, de cimenturi alternative sau de agregate achiziționate în mod responsabil trebuie să se bazeze pe compoziții mixte utilizate la nivel de lot. Nu este permisă alocarea de materialele reciclate/secundare/achiziționate în mod responsabil.
            
            
               În cazurile în care datele referitoare la producție sunt disponibile doar în m3, dar trebuie raportate în kg sau viceversa, valoarea trebuie transformată utilizând un factor de densitate în vrac fix pentru materialul în cauză.
            
            5.5.   Consumul de energie
            
            Solicitantul trebuie să fi stabilit un program de monitorizare, înregistrare și reducere sistematică a consumului de energie și a emisiilor specifice de CO2 la fabrica de prefabricate de beton la niveluri optime. Solicitantul trebuie să raporteze consumul de energie în funcție de sursa de energie (de exemplu, energie electrică și motorină) și de scop (de exemplu, utilizarea clădirilor de la fața locului, sistemul de iluminat, funcționarea echipamentelor de tăiere, funcționarea pompelor și a vehiculelor). Solicitantul trebuie să raporteze consumul de energie pentru amplasament atât pe bază absolută (în unități de kWh sau MJ), cât și pe baza procesului specific de producție (în unități de kWh sau MJ pe m3, m2 sau t de material vândut/produs și gata pentru vânzare) pentru un anumit an calendaristic.
            Măsurile luate sau planificate pentru a fi luate (de exemplu, utilizarea mai eficientă a echipamentelor existente, investiții în echipamente mai eficiente, îmbunătățirea transportului și a logisticii etc.) trebuie descrise într-un plan de reducere a consumului specific de energie și a emisiilor de CO2.
            În plus, pot fi acordate în total 20 de puncte după cum urmează:
            
                        —
                     
                     
                        se acordă până la 10 puncte proporțional cu cantitatea de energie consumată (combustibil plus energie electrică) provenită din surse regenerabile (între 0 puncte pentru o cantitate de 0 % de energie din surse regenerabile și 10 puncte pentru o cantitate de 100 % de energie din surse regenerabile);
                     
                  
                        —
                     
                     
                        se acordă până la 5 puncte în funcție de modul în care este achiziționată orice tip de energie electrică din surse regenerabile după cum urmează: în baza unor acorduri de servicii energetice private pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pentru surse regenerabile de energie de la fața locului sau din aproprierea sitului (5 puncte); în baza unor acorduri de achiziții corporative de energie electrică pe termen lung pentru surse regenerabile de energie conectate la rețea sau de la rețele la distanță (27) (4 puncte); certificări pentru energie electrică ecologică (28) (3 puncte); achiziționarea de certificate de garanții de origine pentru energia din surse regenerabile pentru alimentarea integrală cu energie electrică sau a tarifului ecologic de la furnizorul de servicii de utilități (29) (2 puncte).
                     
                  
                        —
                     
                     
                        se acordă 3 puncte în cazul în care s-a efectuat o analiză a amprentei de carbon pentru produs în conformitate cu standardul ISO 14067 sau 5 puncte dacă s-au utilizat elementele metodei referitoare la amprenta de mediu a produselor (30) pentru emisiile de gaze cu efect de seră.
                     
                  
               
                  Evaluare și verificare:
               
               solicitantul trebuie să prezinte un inventar al consumului de energie pentru fabrica de prefabricate de beton pentru o perioadă de cel puțin 12 luni anterioară datei de acordare a licenței de utilizare a etichetei ecologice a UE și trebuie să realizeze un astfel de inventar pe parcursul întregii perioade de valabilitate a licenței de utilizare a etichetei ecologice a UE. În inventarul energetic trebuie să se facă distincția între diferitele tipuri de combustibil consumat, evidențiind toate tipurile de combustibil regenerabil sau conținutul de combustibili micști regenerabili. Ca o cerință minimă, în planul de reducere a consumului specific de energie și a emisiilor specifice de CO2 trebuie să se definească situația de bază cu menționarea consumului de energie din fabrica de prefabricate de beton în momentul în care a fost întocmit planul, să se indice și să se cuantifice în mod clar diferitele surse de consum de energie din fabrica de prefabricate de beton, să se identifice și să se justifice măsurile de reducere a consumului specific de energie și să se raporteze rezultatele în fiecare an.
            
            
               Solicitantul trebuie să furnizeze detalii cu privire la acordul de achiziție de energie electrică în vigoare și să evidențieze cota de surse regenerabile care se aplică energiei electrice achiziționate. Dacă este necesar, o declarație a furnizorului de energie electrică trebuie să clarifice (i) cota de energie din surse regenerabile din energia electrică furnizată, (ii) natura acordului de achiziție în vigoare (și anume acordul privat de servicii energetice, acordul de achiziție corporativ de energie electrică, certificat independent pentru energie din surse regenerabile sau tariful ecologic) și (iii) dacă energia electrică achiziționată provine din surse regenerabile de la fața locului sau din apropierea amplasamentului.
            
            
               În cazurile în care certificatele de garantare a originii sunt achiziționate de către solicitant pentru a crește cota de surse regenerabile de energie, solicitantul trebuie să prezinte documentația corespunzătoare pentru a demonstra faptul că certificatele de garantare a originii au fost obținute în conformitate cu principiile și normele de funcționare ale sistemului european de certificate energetice.
            
            
               În cazurile în care se acordă puncte pentru o analiză a amprentei de carbon, solicitantul trebuie să prezinte o copie a analizei, care trebuie să fie în conformitate cu standardul ISO 14067 sau cu metoda referitoare la amprenta de mediu a produselor și care trebuie să fi fost verificată de către un terț acreditat. Analiza amprentei de carbon trebuie să includă toate procesele de fabricație legate în mod direct de producția de lianți hidraulici sau de cimenturi alternative, transportul materiilor prime la fața locului și în afara amplasamentului către fabrica de prefabricate de beton, producția de prefabricate de beton, emisiile corelate cu procesele administrative (de exemplu, exploatarea clădirilor de la fața locului) și transportul produsului vândut până la poarta fabricii de prefabricate de beton sau la centrul de transport local (de exemplu, gară sau port).
            
            5.6.   Proiectări de produse inovatoare din punctul de vedere al mediului (opțional)
            
            Se vor acorda puncte, în conformitate cu caracteristicile de proiectare pe care le prezintă, pentru produsele din prefabricate de beton sau din pământ presat care aduc direct sau indirect beneficii pentru mediu prin una sau mai multe dintre caracteristicile de proiectare descrise mai jos.
            Numărul total de puncte acordate pe baza acestui criteriu nu poate depăși 15 puncte (pentru produsele pe bază de var nestins) sau 10 puncte (pentru toate celelalte produse din prefabricate de beton sau din pământ presat).
            Se acordă maximum 10 sau 15 puncte în total, după caz, astfel:
            
                        —
                     
                     
                        se acordă până la 10 puncte proporțional cu modul în care produsul din gresie, plăci pentru pardoseli sau cărămizi de pavaj din prefabricate de beton sau din beton impermeabil depășește o rată de infiltrare minimă de 400 mm/h și se apropie de pragul de excelență ecologică de ≥ 2000 mm/h (între 0 puncte pentru o rată de 400 mm/h și 10 puncte pentru o rată de 2000 mm/h);
                     
                  
                        —
                     
                     
                        se acordă până la 10 puncte proporțional cu procentul cu care produsul din blocuri, plăci sau panouri depășește un spațiu gol minim de 20 % și se apropie de pragul de excelență ecologică de ≥ 80 % de spațiu gol (între 0 puncte pentru un procent de 20 % de spațiu gol și 10 puncte pentru un procent ≥ 80 % de spațiu gol);
                     
                  
                        —
                     
                     
                        se acordă până la 15 puncte proporțional cu nivelul la care produsul din blocuri, plăci sau panouri se situează sub o limită superioară de conductivitate termică de 0,45 W/m.K până la atingerea pragului de excelență ecologică de ≤ 0,15 W/m.K (între 0 puncte pentru un nivel ≥ 0,45 W/m.K și 15 puncte pentru un nivel ≤ 0,15 W/m.K);
                     
                  
                        —
                     
                     
                        se acordă până la 15 puncte proporțional cu gradul de reducere a conținutului de lianți hidraulici sau de cimenturi alternative sub o limită maximă superioară de 10 % (exprimat în procente din masa totală a produsului) până la atingerea pragului de excelență ecologică de ≤ 5 % (între 0 puncte pentru un grad de reducere ≥ 10 % și 15 puncte pentru un grad de reducere ≤ 5 %);
                     
                  
                        —
                     
                     
                        se acordă 10 puncte elementelor de pavaj proiectate cu spații goale care să fie umplute cu humus/nisip/pietriș și care să fie însămânțate cu iarbă și care pot fi încadrate în soluții de proiectare pentru pavaje permeabile (denumite în mod obișnuit pavaje de iarbă sau gazon).
                     
                  
               
                  Evaluare și verificare:
               
               solicitantul trebuie să prezinte o declarație în care să indice dacă acest criteriu este sau nu relevant pentru produsul (produsele) care fac obiectul cererii de acordare a etichetei ecologice a UE.
            
            
               În cazurile în care se acordă puncte pentru ratele de infiltrare a produselor din gresie, plăci pentru pardoseli sau cărămizi de pavaj din prefabricate de beton sau din beton impermeabil, solicitantul trebuie să prezinte rapoarte de încercare în conformitate cu standardele BS 7533-13 și BS DD 229:1996 sau cu standarde similare.
            
            
               În cazurile în care criteriul privind
               blocurile, plăcile sau panourile eficiente din punctul de vedere al utilizării materialelor este relevant, solicitantul trebuie să prezinte o declarație cu privire la conținutul spațiului gol al formei, exprimat în %, specificând în detaliu dimensiunile formei produsului astfel încât să poată fi calculate volumul total și volumul spațiului gol.
            
            
               În cazurile în care se acordă puncte pentru produse puternic izolatoare cu o conductivitate termică scăzută, solicitantul trebuie să prezinte rapoarte de încercare în conformitate cu standardul EN 12667 sau cu standarde similare.
            
            
               În cazurile în care se acordă puncte pentru un conținut redus de lianți hidraulici sau de cimenturi alternative, solicitantul trebuie să declare conținutul specific de lianți sau cel puțin un conținut de lianți superior utilizat.
            
            
               În cazurile în care criteriul privind pavaje deschise de iarbă sau gazon este relevant, solicitantul trebuie să prezinte desene tehnice ale formelor din beton, imagini ale operațiunilor efective de instalare împreună cu suprafețe de vegetație și instrucțiuni de instalare detaliate despre modul în care produsele trebuie umplute și însămânțate.
            
            
               (*)  Criterii aplicabile pentru acordarea etichetei ecologice a UE pentru blocurile intermediare de piatră pentru cioplit din carierele de piatră naturală.
            
            
               (**)  criterii aplicabile pentru acordarea etichetei ecologice a UE pentru lianții hidraulici intermediari sau pentru produsele din cimenturi alternative.
            
            
               (1)  Directiva 2014/52/UE a Parlamentului European și a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului (JO L 124, 25.4.2014, p. 1).
            
               (2)  Regulamentul (UE) nr. 1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive (JO L 317, 4.11.2014, p. 35).
            
               (3)  Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).
            
               (4)  Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7).
            
               (5)  Ghid privind extracția de minereuri neenergetice și Natura 2000. Rezumat. ISBN: 978-92-79-99542-2.
            
               (6)  Convenția privind conservarea vieții sălbatice și a habitatelor naturale din Europa. Consiliul Europei. Seria Tratate Europene – nr. 104.
            
               (7)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).
            
               (8)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).
            
               (9)  Regulamentul (UE) nr. 305/2011 al Parlamentul European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (JO L 88, 4.4.2011, p. 5).
            
               (10)  Regulamentul (CE) nr. 1221/2009 al Parlamentului European și al Consiliului din 25 noiembrie 2009 privind participarea voluntară a organizațiilor la un sistem comunitar de management de mediu și audit (EMAS) și de abrogare a Regulamentului (CE) nr. 761/2001 și a Deciziilor 2001/681/CE și 2006/193/CE ale Comisiei (JO L 342, 22.12.2009, p. 1).
            
               (11)  În conformitate cu articolul 15 alineatul (8) din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).
            
               (12)  Pe baza garanțiilor de origine cu verificarea independentă de către terți a cerințelor suplimentare, conform articolului 19 din Directiva (UE) 2018/2001.
            
               (13)  Surse de energie regenerabile dezvăluite în conformitate cu articolul 19 alineatul (8) din Directiva (UE) 2018/2001 și cu punctul 5 din anexa I la Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO L 158, 14.6.2019, p. 125).
            
               (14)  https://eplca.jrc.ec.europa.eu/permalink/PEF_method.pdf
            
               (15)  În conformitate cu articolul 15 alineatul (8) din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).
            
               (16)  Pe baza garanțiilor de origine cu verificarea independentă de către terți a cerințelor suplimentare, conform articolului 19 din Directiva (UE) 2018/2001.
            
               (17)  Surse de energie regenerabile dezvăluite în conformitate cu articolul 19 alineatul (8) din Directiva (UE) 2018/2001 și cu punctul 5 din anexa I la Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO L 158, 14.6.2019, p. 125).
            
               (18)  https://eplca.jrc.ec.europa.eu/permalink/PEF_method.pdf
            
               (19)  În conformitate cu articolul 15 alineatul (8) din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).
            
               (20)  Pe baza garanțiilor de origine cu verificarea independentă de către terți a cerințelor suplimentare, conform articolului 19 din Directiva (UE) 2018/2001.
            
               (21)  Surse de energie regenerabile dezvăluite în conformitate cu articolul 19 alineatul (8) din Directiva (UE) 2018/2001 și cu punctul 5 din anexa I la Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO L 158, 14.6.2019, p. 125).
            
               (22)  Trei familii de produse din categoria dalelor de ceramică sunt luate în considerare conform claselor I, II și III din EN 14411.
            
               (*)  Limita se aplică numai pentru combustibilul consumat în uscătorul cu pulverizare, kilogramul de pulbere uscată include orice conținut de umiditate reziduală care este de obicei cuprins între 5 % și 7 %.
            
            
               (**)  Date măsurate în condiții de funcționare stabile, reprezentative pentru produs pe parcursul ciclului de fabricare.
            
            
               (***)  Date măsurate pe o perioadă de un an, incluzând consumul de bază de combustibil între ciclurile de fabricare.
            
            
               (*)  Limita se aplică numai pentru combustibilul consumat în uscătorul cu pulverizare, kilogramul de pulbere uscată include orice conținut de umiditate reziduală care este de obicei cuprins între 5 % și 7 %.
            
            
               (**)  Limita se aplică numai pentru combustibilul consumat în uscătorul și cuptorul pentru materiale și pentru emisiile de proces estimate generate de cuptor.
            
            
               (***)  Pe baza datelor privind consumul de combustibil măsurate în condiții stabile de funcționare, reprezentative pentru produs pe parcursul ciclului de fabricare și emisiile de proces asumate în cuptor din conținutul de carbonat al materiei prime.
            
            
               (****)  Pe baza datelor privind consumul de combustibil măsurate pe o perioadă de un an, inclusiv consumul de bază de combustibil între ciclurile de fabricare și emisiile de proces asumate în cuptor din conținutul de carbonat al materiei prime.
            
            
               (23)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).
            
               (24)  Regulamentul delegat (UE) 2019/331 al Comisiei din 19 decembrie 2018 de stabilire a normelor tranzitorii pentru întreaga Uniune privind alocarea armonizată și cu titlu gratuit a certificatelor de emisii în temeiul articolului 10a din Directiva 2003/87/CE a Parlamentului European și a Consiliului (JO L 59, 27.2.2019, p. 8).
            
               (25)  Regulamentul (UE) nr. 601/2012 al Comisiei din 21 iunie 2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (JO L 181, 12.7.2012, p. 30).
            
               (*)  Prezintă relevanță numai pentru produsele care folosesc pulbere uscată prin pulverizare ca materie primă.
            
               (26)  Deșeurile de proces sunt considerate nămoluri/materii solide uscate rezultate din operațiunile de măcinare, de preparare a pastei și a glazurilor, rebuturi/materiale deteriorate rezultate din operațiunile de modelare, uscare, ardere, remediere și finisare a suprafețelor și reziduuri provenite din sistemele de reducere a emisiilor de gaze de evacuare, cum ar fi pulbere/cenușă separată, reziduuri provenite din epurarea gazelor și resturi provenite din exfolierea materiilor din stratul adsorbant în trepte.
            
               (27)  În conformitate cu articolul 15 alineatul (8) din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare) (JO L 328, 21.12.2018, p. 82).
            
               (28)  Pe baza garanțiilor de origine cu verificarea independentă de către terți a cerințelor suplimentare, conform articolului 19 din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare) (JO L 328, 21.12.2018, p. 82).
            
               (29)  Surse de energie regenerabile dezvăluite în conformitate cu articolul 19 alineatul (8) din Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare) (JO L 328, 21.12.2018, p. 82) și cu punctul 5 din anexa I la Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (reformare) (JO L 158, 14.6.2019, p. 125).
            
               (30)  https://eplca.jrc.ec.europa.eu/permalink/PEF_method.pdf